text:
Archivo di June, 2010
Cumpleaños Diaranzon 30 Juni 2010
Hildalicious its your b-day we’re gonna party its your b-day awe 30 juni ta cumpli un aña mas di bida e mucha cu ta pone drama caminda e yega envidia door di hopi i stima door di mas. pabien di parti bo mom Mercedes bo dad Cyril yiunan Cyranne cu ta cumpli aña awe tambe bo regaldo di b-day Tarrell Nahaley rumannan Jonovan brandon shahier subrino Jayven cunjanan Analisa, Genesis y ruman sin dolor Pirina tambe di esun cu stimabo un mundo Chobo sin laga afo famia kemp adamus completo tambe di Harvey cu ta cumpliendo aña i bo padrino adolf genara bo guitara Viviana, Jonaila, Lianne tambe tur e guynan di madiki baba beatle lalo pipo cheller Dimar, Joshua, Sonchi, Andy, Jonjo, Sandro, Joel, Jay, Billy, Gerry too much too mention y tambe di hotel 5 strea enjoy bo day popchi awe nos ta bin busca bolo y Heineken Redbull allout meisje awe clean e Hayabusa nos bay road y corda hopi kier tin loke bo tin y keda riba bo lema Let the Haters hate ‘cause you’re superior. Love you! Guess who?
Tin diferente alternativa pa scapa fondo di pension publico
Sr. Alvin Boekhoudt di APFA:
“Franchise ta un di nan”
ORANJESTAD (AAN) — Nos redaccion a acerca e funcionario di APFA, señor Alvin Boekhoudt, relaciona cu nan encuentro di miembronan di OPPA, ayera mainta den Renaissance Conference Center. El a splica nos cu enberdad nan a haya un invitacion for di e miembronan di OPPA, cu tin hopi inkietud tocante e situacion di nan fondo di pension, y con ta sigui cune den futuro.
Ningun hende kier papia di tiro fatal
ORANJESTAD.(AAN); Keto bay recherche ta buscando e lugar na unda un ciudadano tragicamente a perde su bida. Manera a wordo publica di e caso tragico na unda un hoben a perde su bida pa medio di bala cayente cu a perfora su frente cu resultado fatal. Ta asina cu dialuna anochi, e ora exacto no ta cla pa autoridad y tampoco na unda e accidente fatal a tuma lugar e victima Francis Gomez a wordo transporta pa hospital cu herida na cabez , den un vehiculo modelo B.M.W. Pero na poli nada no por a hasi mas pa Francis ya cu practicamente e lo a yega morto na poli.
Gremionan a cuestiona cantidad y condicion di trabao pa e personal di AZV
ORANJESTAD (AAN)* Durante dialogo social e sindicatonan a trece padilanti cu e gasto di AZV gran parti ta pa gastonan di personal. Segun e director di AZV, sr. Anco Ringeling tempo cu a introduce AZV tabatin necesidad di cantidad di empleado pero awor aki e situacion a cambia na unda cu AZV tin demasiado empleado den servicio. Ta asina cu durante 2001 momento cu AZV a worde introduce te cu 2010 e cantidad di empleado a sigui crece. Momento cu a cuminsa a bay den diferente etapa cu tabatin demanda pa mas empleado pa cumpli cu esaki.
Ministernan Eurlings y Oduber a firma acuerdonan importante pa desaroyo di nos Isla y Reino Hulandes
Seguridad den lucht y scheepvaart ta hunga un rol primordial den esakinan
ORANJESTAD (AAN): Ayera tardi Minister di Verkeer en Waterstaat di Hulanda, Camiel Eurlings y Minister di Turismo, Transporte y Labor di Aruba, Otmar Oduber a firma algun documento importante pa cu Pais Aruba. Minister Otmar Oduber a expresa cu desde 1985 cu tabatin un samenwerkingsregeling pa loke ta trata e parti di espacio aereo entre Antiyas y Aruba cu mester a worde regla. Dialuna a firma un protocol entre Antiyas, Aruba y Hulanda pa establece loke 25 aña pasa mester a worde regla y loke na 2005 a purba di worde regla caminda a establece e NV cu ta NAATC (Netherlands Antilles Air Traffic Control) na Curaçao.
Lo bay sacudi Ministro Dowers riba e apenas mey miyon Florin poni riba presupuesto
Reclamonan for di mundo di enseñanza….
ORANJESTAD (AAN): Diabierna awor cu ta bay trata e presupuesto di Ministro Dowers relaciona cu Enseñanza, por pronostica di awor caba cu hopi hende lo bay scucha su defensa, di con aparentemente ta solamente 500.000 Florin so a pone riba presupuesto pa “renovacion di schoolnan”. E suma aki ta hopi abao, y ya caba por a tende reclamo di esnan den Enseñanza, kendenan no por compronde con AVP por a bin cu e suma abao aki.
Cual auto cora a hit and run na Ponton den Nayo Straat?
ORANJESTAD (AAN): Polis ta buscando un auto cora cu a hit and run den Nayostraat na Ponton. Testigonan a bisa cu ta un auto cora a hit and run den marduga. E marcanan cu a keda atras tambe ta prueba esey. Un habitante di Nayo Straat na Ponton a lanta y haya su Lexus kibra. Mesora el a yama polis y un investigacion ta indica cu ta un auto cora a comete e acto aki.
Experiencia di polis ta mustra cu e culpable mester ta biba den e area ey mes. E chofer cu a comete e acto aki a drenta Nayostraat y sea pa soño of core bao influencia a pone cu el a dal den e Lexus.
OPPA a organiza mainta informativo pa pensionadonan di Gobierno
Pa funcionarionan di APFA contesta pregunta:
ORANJESTAD (AAN) — Diamars mainta, “Organizacion di Pensionado Publico Aruba” (OPPA), a tene un mainta informativo, den cual e invitado tabata APFA. Nos por a mira un bon audiencia si, aunke e Presidente di OPPA señor van Niel, lo kier a mira hopi mas miembro di e organizacion presente. Den entrevista cu DIARIO a tene cu señor van Niel, el a comenta, cu ta worde bisa cu esnan cu ta hayando pension aworaki no tin problema, pero su pregunta ta “ke hubo di esnan cu ta bin nan tras?” E tin un preocupacion cu edad ta hunga un rol, y cu na cierto momento edad pa pension lo subi. Pero e ta puntra, pa ken? Pa esnan cu mester bay cu pension awor, of despues di dos aña? Algo cu OPPA no sa.
AZV a haya keho cu ta tuma hopi tempo pa haya cita cu docter di cas
Anco Ringeling
ORANJESTAD (AAN)* Segun director di AZV a drenta diferente keho relaciona cu e tempo di espera of cu e asegurado no ta haya un cita den corto tempo serca e docter di cas. Actualmente AZV ta den discusion cu e asociacion di docternan di cas, HAVA pa mira con ta bay soluciona e problematica aki. AZV ta desea pa drecha esaki pa asina cu por duna e mihor servicio na e asegurado. Den e discusionnan aki lo bay analisa e practicanan aki y pa haci cu e docternan di cas tin miho aseso na datonan di nan patient.
Fraccion di PDR cu tres remarca riba tereno di enseñanza
Basa riba sondeo haci den pueblo:
ORANJESTAD (AAN) — E siman aki tin tratamento di e presupuesto di Enseñanza, y Fraccion di PDR a haci un sondeo den pueblo pa saca afo kico ta e obstaculonan cu nan kier pa worde drecha.
Asina lider di fraccion PDR a señala den conferencia di prensa semanal. Tres remarca fraccion di PDR a haya den comunidad, y el a referi na cada un.
Ta egoista pa bisa cu no lo desaroya proyecto Horeca importante pa San Nicolas
Roland Peterson SNBA
E trahador di SN tin e derecho pa dicidi unda traha
ORANJESTAD (AAN)* Segun presidente di SNBA (San Nicolas Business Association), sr. Roland Peterson, el a tuma nota di e acontecimento na unda cu pa prome biaha despues di e closedown di Valero e contratista Douchar a invita prensa pa convivi e momento importante no solamente pa nan sino como simbolo di un esperanza pa desaroyo di San Nicolas como e prome contratista cu ta haci uso di e gate destina pa e contratistanan drenta na pia di e subida di Lago Heights.
Redonan riba pasenshi, suspension, ladronicia y derota
Pa: Juby Naar
PASENSHI Tres ora di pasenshi esnan cu kier carchi pa e wega entre Brasil y Hulanda mester tabata tin ayera. Esaki solamente dilanti un lugar cu tabata un shopping mall na Port Elizabeth. Oficialnan ta spera cu e wega aki ta bira e prome “sold out” di stadion Nelson Mandela Bay despues cu e prome seis weganan hunga aki no a logra yena e 42.286 asientonan di e stadion nobo. Carchinan tabata bendi ayera na prijs di 525 rand te cu 2100 rand, cu ta 70 te 275 dollar.
King of the Mat Submission Tournament organiza pa AMMA Foundation
ORANJESTAD (AAN)— Aruba Mixed Martial Artrs Foundation (AMMA Foundation) ta e prome fundacion oficial di Mix Martial Arts cu orguyosamente ta presenta King of the Mat Submission Tournament, esaki lo bai tuma lugar ariba Diasabra 3 di Juli 2010. E mision poni pa AMMA Foundation ta pa crea un ambiente cual atletanan nacional di arte marcial di diferente background por participa hunto y desaroya nan habilidadnan den un competencia di nivel mientras cu na mes momento ta crea un concientizacion naciona di e deporte aki riba nos isla.
Cumpleaños Diamars 29 Junio 2010
Dia 27di juni e papi chulo di cas esta ETHAM.Z ta celebra su prome aña.! E ta haya hopi brasa y sunchi di papapi Ivan y mamami Willmar y di su ruman homber Ian cu ta manda bise pe pura cumsa cana pa nan sigui plama e cas…tambe di wela Raquel y welo Ivan welita Maria y di su tanchinan Ivonne y Tetonita cu ta pura pe bira grandi pa wak si asina e ta bira mas lief y stop di wak hende cu cara rabia y sin laga afo su primita Diella.! henter famia na vnzla y aki na aua ta desea Etham tur cos bon cu Dios drama su bendicion riba dje y dune forsa y salud pe cumsa lg famia bira loko huntu cu su ruman.! God Bless U & We love U


c: text/html

text:
WILLEMSTAD – Fiskal Guillano Schoop ta konfirmá ku awe mainta a detené e hòmber di inisal M.L. (36) dor di e Tim di Aresto. Ta sospechá M.L. di intento di
Tag "Guillano Schoop"
- Komunikado di prensa O.M. »
- Aanhouding G.R.M.J. »
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
- UPDATE # 3 – TA BASTA AWOR »
WILLEMSTAD – Fiskal Guillano Schoop a konfirmá ku awe mainta a detené un sospechoso mas den e kaso di asesinato di Helmin Wiels. Fiskal Schoop no tabatin niun detaye. Awe
http://youtu.be/eBEHQT5pRZ4
WILLEMSTAD - Fiskal Guillano Schoop ta konfirmá ku a detené e hòmber A.S.B. di 48 aña di edat. E detenshon ta
WILLEMSTAD – Detenshon di e sospechoso femenino, M.A.A. di 28 aña di edat no direktamente tin di haber ku asesinato
WILLEMSTAD – Ministerio Públiko ta na altura di e deklarashonnan ku abogado Chester Peterson a hasi den Korte dia 9 di
WILLEMSTAD – Definitivamente ta sospechá Nini, Panchek i Mònster di ta envolví den e asesinato di Helmin Wiels. Ta sospechá
WILLEMSTAD – Fiskal Guillano Schoop no ke duna informashon tokante e tres sospechosonan ku ta detené den e kaso Magnus.

robotstxt: allowed

filter: keep


text:
WILLEMSTAD – E artista Smokey Robinson lo tei presente den e edishon di Curaçao North Sea Jazz Festival (CNSJ) di e aña aki. Asina promotor Gregory Elias a duna di
Tag "CNSJ"
- Komunikado di prensa O.M. »
- Aanhouding G.R.M.J. »
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
- UPDATE # 3 – TA BASTA AWOR »
WILLEMSTAD – Ku gran orguyo Curaçao North Sea Jazz a unsiá regreso di dos gran favorito di públiko. Maná lo pone Kòrsou 29 di ougùstùs atrobe na kandela i Chic
WILLEMSTAD – Gana dos karchi pa CNSJ ku Digicel; partisipá ta fásil! Digicel ta regalando un kliente dos karchi pa e último anochi di CNSJ. Ken no tin gana di


text:
WILLEMSTAD – Sr. Gregory Elias di Curaçao North Sea Jazz ya pa añanan ta bin ta bisa ku e ke pone Kòrsou den un lus positivo atraves di CNSJF. Durante di e kuater edishon di North Sea Jazz tabatin mas artista renombrá den e industria di muzik riba esenario pa tantu hende nan lokal i tambe pa turista nan disfrutá.
Sr. Elias ainda ta kuidadoso pa yama di kuater edishon di CNSJF un éksito. “ Mi ke warda promé riba e resultado nan di e investigashon i despues pa mi por bisa ku si e tabata un éksito òf no. Esaki a keda hasi den e último tres aña nan di CNSJ. Abase di e resultado nan nos por sa si nos ta riba e kaminda korekto òf si mester bini ku kosnan diferente. Durante di CNSJ 450 persona a wòrdu entrevista. E investigashon ta enkargo di profesor Robertico Croes di Rosen College of Hospitality Management University of Central Florida”.
Siman pasa djasabra un di e artista di mas grandi pa e anochi aki riba esenario tabata Prince. E plan tabata pa Prince duna un presentashon di mas o ménos un ora. Prince a rèk e show i a deleitá e públiko ku un konsierto di dos ora i mei. Si esaki a wòrdu palabra den sekreto òf no Sr. Elias a bisa “ Prince ta konosí pa e hecho si e gusta e atmósfera di e lugá e duna algu èkstra di su banda”. Den e kontrakt di Prince, a firma akuerdo pa e kanta un ora i diesinku minüt pero Prince a haña e nesesidat pa rèk su show. Esaki ta algu ku masha poko ta pasa, meskos ku aña pasa na e di tres Edishon Carlos Santana tambe a rèk su show.
CNSJ a sufri pa kousa ku algun bishitante no por a yega Kòrsou debí ku DAE a bai Fayit? “Sr. Elias ta kalkulá entre 200 pa 300 hende ku no por a presensia CNSJ. Ta lamentá ku e personanan aki no por a presensia e festival. CNSJ mes no a presensia niun problema ku esaki pero si ta algu di lamentá. Sigur ora ku un hende ta entusiasmá pa eksperensia algu asina aki i ku na lastu momentu esaki kai na awa. Sr. Elias a bisa aunke ku su organisashon no por a hasi nada ku e problema aki toch e ke a duna su diskulpa na e personanan aki”.


text:
Yudansa na detenidonan Europeo-Hulandes
Personanan kendenan keda detené na Aruba, Kòrsou òf Sint Maarten, un biaha pa luna ta haña bishita, den e prison Arubano, di e persona di kontakto pa detenidonan di Representashon di Hulanda. Kondishon ta ku e detenido ta poseé un nashonalidat Hulandes i ku e ta inskribí na Hulanda.
Durante e promé bishita di e persona di kontakto, e detenido ta haña pa un biaha so un pakete ku e artíkulonan di kuido mas nesesario. Den kaso ku ta deseá, e persona di kontakto ta mantené kontakto ku famia di e detenido. Tantu Representashon komo tambe e persona di kontakto, no ta sigui atendé e proseso aki mas.


text:
Informacion no tin balor si e no ta wordo comparti entre esnan cu ta traha hunto pa garantisa siguridad di un pais, Minister di Husticia y Enseñansa Arthur Dowers a expresa na e cuminsamento di e KLM Master Class tocante siguridad y liderazgo. E Master Class, cual a tuma luga diabierna y diasabra na Europe House, a wordo ofreci pa KLM na e sector di husticia di Aruba. Pa e ocasion aki Senior Vice President Security Services di KLM, Ben Swagerman tabata na na nos isla cu un delegacion di expertonan internacional riba e terenonan di siguridad, maneho di crisis y liderazgo.
E Master Class di KLM a wordo organisa den añanan anterior dos biaha na Corsou y un biaha na Surinam y dos aña pasa Minister Dowers a pidi Sr. Swagerman pa considera Aruba como un di e proximo destinacionnan. Swagerman tin conocemento di e sistema hudicial den nos region como cu el a yega di ocupa e posicion di abogado general na Corsou den pasado.
Swagerman a splica cu e meta di e Master Class ta pa hunto traha na e desaroyo di colaboracion y confianza mutuo. Esaki ta un di e formanan cu KLM ta demostra su responsabilidad corporativo (corporate responsibility) y ta duna bek na e comunidadnan unda cu e aerolinea ta activo.
Minister Dowers a gradici Swagerman y su team pa e tremendo cooperacion y a remarca cu e comunidad general lo beneficia na final di dia di e informacion cu e expertonan a comparti cu e hefenan di diferente departamento pa loke ta trata maneho di crisis, siguridad y liderazgo.
E mandatario a bisa cu e entusiasmo di parti di e participantenan ta refleha cu nan ta comprende cu e caminda y e yabi pa solucionnan di siguridad ta cooperacion y ta esencial pa comparti informacion. Ora bo comparti informacion, bo ta baha e risiconan pa problemanan cu siguridad tuma luga, Swagerman a subraya.
E discusion tocante siguridad nunca ta caba y hendenan cu mal intencion ta sigui haya formanan nobo pa crea risiconan nobo, Minister Dowers a expresa.
Desaroyonan continuo ta causa cu no por garantisa siguridad 100%, pero si bo por duna 100% di bo mes y bo departamento y haci tur esfuerso pa yega na e situacion unda lo maximo ta wordo logra, el a añadi.
Cursonan manera e Master Class di KLM tin su efectonan positivo, no solamente pasobra esnan envolvi ta siña di otro y ta motiva otro, pero tambe e ta fungi como un bon marketing tool, demostrando cu tin colaboracion solido y proactivo, segun Minister Dowers. Siguridad y desaroyonan den siguridad ta continuo y tur hende mester percura pa traha hunto pa ta informa riba e desaroyonan, tanto localmente como internacionalmente.mester ta orguyoso di nan.
E caminda y e yabi pa solucionnan di siguridad ta cooperacion
Informacion no tin balor si e no ta wordo comparti entre esnan cu ta traha hunto pa garantisa siguridad di un pais, Minister di Husticia y Enseñansa Arthur Dowers a expresa na e cuminsamento di e KLM Master Class tocante siguridad y liderazgo. E Master Class, cual a tuma luga diabierna y diasabra na Europe House, a wordo ofreci pa KLM na e sector di husticia di Aruba. Pa e ocasion aki Senior Vice President Security Services di KLM, Ben Swagerman tabata na na nos isla cu un delegacion di expertonan internacional riba e terenonan di siguridad, maneho di crisis y liderazgo.


text:
Victoria pa Defenders di Venezuela, Redskins y Universal Trophy di Aruba
E grandioso torneo internacional Champ of the Champs 2014 patronisa pa HEINEKEN y Banco di Caribe dedica na memoria di Antonio Moreno (q.e.p.d) y tambe Rogelio Roy Angela a inicia den gran forma. Un dialuna nochi cu alrededor 500 fanatico den parke na Duracell kibrando expectativa den historia di e torneo pa un dia manera dialuna mester bisa cu e torneo a inicia riba un bon pia. Defenders di Venezuela tras di un trabow hermetico di pitcher estelar Dario Suniaga jui homber di e presidente di Federacion Venezolana Defenders ta gana Macuarima Indians 4-0. Redskins di Aruba tambe ta propina Pirates un derota mientras Universal Trophy reforsa cu pitchernan grandi di Venezuela a bay Tie Break cu Mariners pa derota Mariners finalmente. Hungadanan sensacional mientras un pitcheo internacional A-Klas a trese fanaticadanan y a lock fanaticonan riba cada hungada. Tur dia weganan lo continua den parke na Sv Dragon Hitters na Barcadera ( x-Duracell) mientras desde diahuebs lo tin ambiente cu Perfect sound, Diabierna simplemente Pabo, Diasabra Tsunami y diadomingo D’Licious y tambe Rocco Flava. Fanaticada di softball tereno na Barcadera ta e lugar di ambiente pa e siman aki.
Champ of the Champs a inicia den gran forma dialuna ultimo
Victoria pa Defenders di Venezuela, Redskins y Universal Trophy di Aruba


text:
Parlamentario Chris Romero:
Durante tratamento di begroting nos a señala diferente problema y expresionnan cu nos gobernantenan a haci referente temanan di importancia pa nos pais. Den cuadro di esaki nos fraccion a traha y presenta un mocion pa urgi gobierno entre otro pa para cualkier tipo di intento di desmantelacion di e refineria pero tambe pa haci lo maximo pa por logra un re-apertura di e refineria.
Parlamentarionan di AVP a expresa cu e mocion di nos lo ta yena cu veneno y pa e motibo ey lo no por conta cu nan aprobacion. Lamentabel ta cu nos por a tende ministernan durante tratamento di presupuesto expresa cu nan lo corta e refineria y bend’e na pida pida. Mester considera e hecho cu e refineria ta e di 2 pilar economico di pais Aruba y cu proteccion di esaki lo mester ta un prioridad pa Gobernantenan. Ta un hecho cu desde e refineria a cera nos pais a wordo impacta economicamente, financieramente, laboralmente sin laga afor e consecuencianan social cu famianan a pasa aden y ainda ta enfrentando esakinan. No mester lubida cu un posibel desmantelacion lo por ta hopi devastador pa nos pais pero logicamente tambe pa e districto di San Nicolas. Ademas di esaki no mester lubida e oportunidadnan cu lo por tin den futuro. Na e momento aki ta explorando posibilidad di gas y crudo den awanan teritorial di Aruba y esey kiermen cu nos mester ta optimista pa salvaguardia e refineria.
Nos fraccion tawata kier pa medio di nos mocion manda un mensahe cla cu desmantelacion di e refineria no ta un vision y tampoco mester ta e posicion di nos pais. Un tempo atras St Croix a haya su mes enfrenta cu un caso similar. E mandatario di e dicho pais a laga sa cu sea bo ta laga e refineria sigui opera pero no ta acepta un transshipment. Net lo contrario ta sosodiendo aki na Aruba unda cu mandatarionan ta bende dignidad di nos pais. Bo por conclui cu den e mocion aki no tawatin nada negative, pero si un deseo ferviente cu hopi optimismo pa rescata e di dos pilar economico aki.
Ta di lamenta cu fraccion di AVP no a apoya e mocion di Valero
Parlamentario Chris Romero:


text:
‘Pa celebra esaki lo tin un tremendo oferta’
Recientemente Subway a anuncia cu nan restaurant situa na Sta. Cruz lo sera temporalmente pa renobacion. Awor Subway ta contento di por anuncia cu mayan diabierna 4 di juli Subway Sta. Cruz lo ta habri cu un interior y ekipo completamente remodela. Cu esaki gerencia di Subway kier ofrece e opcion di come saludabel no solamente barata pero tambe esun cu ta duna e mihor servicio den un atmosfera agradabel. Pasa na Subway Sta. Cruz y mira pa bo mes con bunita esaki a keda.
Pa celebra e dia special aki Subway Sta. Cruz tin un tremendo oferta. Pa tur fiel cliente cu yega Sta. Cruz awe lo ricibi un 20oz di coca cola, coca zero, sprite of sprite zero completamente gratis na momento cu cumpra un sub, salad, wrap of flatbread. E oferta aki ta valido solamente na Subway Sta. Cruz ariba diabierna 4 di juli.
No duda mes kico pa come paso ta na SUBWAY bo mester ta pa bo nutricion. E Black Forest Ham, Oven Roasted Chicken, Roast Beef, Subway Club, Sweet Onion Chicken Teriyaki, Turkey Breast, Turkey Breast & Ham y Veggie Delite ta e 8 subs nan cu ta bou di 6 gram di vet cu SUBWAY ta recomenda. Prepara fresco pa bo y alabes ta saludabel.
SUBWAY ARUBA tin 8 localidad parti strategicamente ariba nos isla y ta habri tur dia di 730am pa 11pm. Esakinan ta na Cura Cabai, Savaneta, Sta. Cruz, Paradera, Palm Beach, Alhambra, Certified y Seaport. Sigui tur desaroyo di SUBWAY via www.facebook.com/SUBWAYARUBA y ariba twitter na @SubwayAruba y kedabo bon informa.
SUBWAY STA. CRUZ TA HABRI BACK MAÑAN
‘Pa celebra esaki lo tin un tremendo oferta’


text:
**
Den Reunion Publico di Parlamento di dia 26 maart 2012, Fraccion di MEP a presenta un mocion pa yuda empleadonan di Valero awor mesora. Mirando cu Refineria Valero a anuncia dia 19 di maart ultimo cu lo suspende operacion pa fin di e luna aki, y cu asina varios tata y mama di famia ta keda sin trabou. Pero mirando cu e interes primordial di MEP ta bienestar di tur empleado, MEP ta haya cu como pais nos mester tin un plan alternativo con pa actua awor cu e noticia aki a bira conosi.
Pesey MEP a presenta un mocion pa* *urgi Gobierno pa mas pronto cu ta posibel presenta na Parlamento un plan awor cu e refineria a suspende su operacion, den cual e bienestar di e empleadonan y nan seguridad di trabow ta para central.
Na momento cu MEP a presenta e mocion, mesora e parlamentarionan di AVP a cuminsa grita CONTRA y BENTE DEN PRULLEBAK. Sin excepcion Parlamentarionan di AVP ta bari mocionnan di MEP for di mesa, sin siquiera scucha e contenido di e mocion. E actitud infantil aki ta di lamenta.
Despues Fraccion di AVP a hasi un problema pa por acepta e mocion, pasobra AVP no tawata kier pa MEP entrega e mocion mes.
Lider di MEP Evelyn Wever-Croes a duna un splicacion pakiko el’a presenta e mocion ey, y el’a indica cu e trahadornan di Valero awor mester di sosten. Awor no ta momento pa hasi politica, sino awor ta momento pa parlamento mustra solidaridad cu empleadonan di Valero. E splicacion aki a pone fraccion di AVP cambia di opinion, y nan a acepta pa e mocion wordo entrega.
E votacion mes lo tuma lugar te na final di e reunion, cu lamentablemente Presidente di Parlamento a pospone te na un proximo aviso. “Nos ta lamenta esey, pasobra nos kier mira un plan cu ta pone e bienestar di e empleado central. Y nos kier haya e plan ey mas pronto cu ta posibel. pero awor cu e reunion a wordo posponi te ken sa ki dia, nos ta spera cu Gobierno no tarda asina tanto pa presenta e plan aki”, segun lider di MEP, Evelyn Wever-Croes.


text:
Den pleno ambiente di Mundial den un bar Chines na Oranjestad, un homber a horta un celular di un otro homber para banda di dje. Despues cu e celular a somenta, e homber a dicidi di pidi Chines pa draai e tape pe wak. Bingo! A capta un coordinador di minister ta horta e telefon celular. Denuncia a wordo haci mesora pa e celular cu a wordo horta. E colmo ta cu ora cu Chines a draai e tape, a bin sali na cla cu ta un coordindor di Minister, cu den dia cla, den cara di Chines y den cara di donjo di celular a maniobra pa horta e celular aki.
Aki e video di e bar Chines pa mustra e bandido cu pa colmo ta man drechi di un Minister, inforamcion saca for di e propio facebook di e persona aki, cu ta divulga cu e ta traha cu Minister Oduber. Esaki no ta prome ves y ta parce cu rond di Otmar tin un virus di horta celular.
Click pa bo wak pa bo mes! Nos ta spera cu polis por actua riba e keho aki.
Wak e celular riba e bar, wak bandi 0.45 seconde!


text:
Backstage Salon ta introduci su representante pa Miss Teen Aruba International 2012: – E salon di beyeza hopi conosi pa su make up y peinadonan espectacular y tambe facilidadnan di massage Backstage Salon ta orguyoso pa laga Aruba sera conosi cu su candidata pa e certamen Miss Teen Aruba International 2012. Sera conosi cu Srta. Naomi Eleonor Chanel Laing. Naomi tin 15 anja di edad, naci dia 20 di April 1996 y ta bishita Colegio Arubano den klas HAVO 4. Naomi ta un persona hopi alegre y ta gusta smile tur ora. Den Naomi su opinion un smile ta contagioso y por drecha un hende su dia dibiaha.
Despues di cumpli cu su tareanan di skol Naomi ta dedica su tempo na les di canto, les di baile, lesa buki, bai beach cu su famia y amistadnan, saca potret cu su propio camara profesional y tambe modela cu su agencia di modelahe KOMA Models. Naomi di chikito ya caba tabata hopi interesa den e mundo di modelahe y cu su estatura actual di 1.80 meter e ta spera cu su sonjo pa bira un Top Model Internacional un dia lo bira realidad, pero Naomi ta conciente cu e mester percura pa un educashon solido prome cu e sigui su sonjo cu e tin desde cu e ta mucha.
Riba e pregunta “Dicon abo ta stima Aruba?” Naomi a contesta lo siguiente: “Ami ta stima Aruba pasobra nos ta un isla cu flora y fauna hopi bunita. Mi ta gusta saca potret y atrabes di e lens mi ta keda fascina cu e beyeza di Aruba su naturaleza. E beachnan blanco no ta solamente atrae turista, pero ta lugarnan perfecto pa nos mes distrae nos mes y relaha disfrutando di Aruba su beyesa. Tur esaki ta wordo complimenta cu hendenan amabel cu tei pa brinda bo e cordialidad Arubiano.”
Backstage Salon cu ta situa na L.G. Smith Boulevard 108-3 tin pleno confiansa den SeNd Productionz pa e preparacion completo di su representante Naomi Laing. Pa abo mustra bo apoyo y sigui tur e pasonan di Naomi durante e certamen cu lo culmina dia 15 di Juli, click “like” na e fanpage di “SeNd Productionz” riba facebook. Nos ta desea Naomi hopi exito durante e certamen!


text:
WILLEMSTAD – Apesar ku no a logra rekuperá e suma di 75 mion dòler den su totalidat, Insel Air ta satisfecho ku e akuerdo ku a yega e siman aki ku gobièrnu venezolano. Asina direktor Edward Heerenveen a konfirmá pa Notisia360.
Ta trata aki di plakanan di benta di Insel Air di aña 2013 ku ta pegá n’e Komishon di Atministrashon di Divisa di Venezuela (CADIVI). Durante un reunion maratóniko ku a tuma lugá djaluna último, e ministernan venezolano Rodolfo Marco Torres di Finansa i Hebert Garcia Plaza di Transporte, a bai di akuerdo pa paga Insel Air un parti supstansial di e plakanan aki.
Den e siguiente reportahe direktor di Insel Air, Edward Heerenveen, ta duna algun detaye di e negosiashonnan ku a tuma lugá.


text:
BOO ta tenso i delikado
WILLEMSTAD - Situashon ta ketu bai tenso alabes delikado na BOO ya ku despues ku sindikato ku ta representá kontratistanan a tuma nota ku kontratistanan no ta pagando trahadónan debí ku nan no ta kobrando ya pa un tempu kaba. Tin indikashon ku e p...
Problema bou di parteranan den Kraamkliniek
WILLEMSTAD - Direktiva di Fundashon Duna Lus ta haña ku si tin problema bou di parteranan, anto esei mester ser atendé entre nan i pafó di Kraam Kliniek. E lugá ni pashèntnan no mag di bira víktima den e kaso aki. Asina e miembro di direktiva D...
‘Plasterk mester bai un guera kontra krímen’
WILLEMSTAD - Si e Minister di Relashonnan den Reino ke berdaderamente tuma su tarea na serio, e mester aktua komo un persona den guera ku krímen na Kòrsou. Esaki ta segun miembro di Tweede Kamber pa SP, Ronald van Raak resientemente durante un reun...
Semenario pa empresariona Easy Compuitor
KORSOU - Dia 16 di februari próksimo “Easy Computer” ta organisá un seminario pa empresario segun Royendgel Silberie a duna di konosé na notisia 360. Meta di e semínario aki ta pa laga empresarionan sera konosí ku diferente metodonan fásil ...
Maneho di Blue Bay kier sinta na mesa ku Kenneth Valpoort
KORSOU – E manager di Blue Bay Resort a yama e lider sindikal Kenneth Valpoort i a pidiele pa sinta na mesa ya ku di su parti no tabatin ningun òrdu pa no laga Valpoort ni ningun èks trahadó subi tereno. Den kombersashon ku Kenneth Valpoort el...
Spesialistanan ke mira pruebanan di Huurman
WILLEMSTAD.- E Asosiashon di Spesialistanan di Kòrsou (VMSC) lo ke un enkuentro i tambe pruebanan di dr. Huurman promé ku e asumí un posishon den un asuntu asina importante kaminda akusashonnan ta ser lansá. Asina dr. Abbad, presidente di e asosi...
Ben Whiteman:
KORSOU - Relashoná ku e kaso di froude minister di salubridat Ben Whiteman a splika ku e loke el a tuma nota di dje a kai komo sorpresa pe ya ku e no ta spera algu asina di profeshonalnan di e taya aki. Whiteman a splika ku tin hopi kos positivo t...
Un dia di san valentino speshal na CIBC Firstcaribbean
Willemstad, Curaçao, 12 di Febrüari 2013- Dia diSan Valentino ta un dia riba kua nos ta mustra nos apresio speshal na esnan ku berdaderamente ta nifiká algu pa nos. Pa nos di CIBC FirstCaribbean, esaki sigur ta nos klientenan, p’esei klientena...
Minister Plenipotensiario a hura serka Gobernador
WILLEMSTAD – Awe mainta sr. Roderick “Roy” A.M. Pieters a huramentá dilanti Gobernador interino sra. mr. Adele van der Pluijm-Vrede. Sr. Pieters a huramentá komo Minister Plenipotensiario pa Kòrsou na Hulanda pa e periodo di 2012 - 2016.
...
Guera konstante entre InselAir i DAE den skochi di minister Balborda
WILLEMSTAD – E guera konstante entre InselAir i DAE awor ta den skochi di minister di aviashon Earl Balborda. Den último dianan, despues di un periodo di trankilidat entre e dos kompanianan, e diskushon a bolbe lanta kabes
E diskushon a sur...


text:
KRALENDIJK/Boneiru – Polis últimamente a registrá diferente kaso di bringamentu na lokalidatnan públiko i tambe tabatin diferente kaso di violensia doméstiko ku a registrá.
Notabel durante di e dianan tras di lomba ta ku tabatin vários kaso di bringamentu i menasa na sitionan públiko i tambe situashonnan kaminda a pidi asistensia di polis relashoná ku violensia doméstiko.
Den e dianan binidero Kuerpo Polisial i su ofisina yudansa pa viktima ta bai inisiá un kampaña di komunikashon ku tepnan balioso riba prevenshon di violensia doméstiko i maltrato, konsiderando ku e tendensia aki a bolbe kuminsá lanta kabes na tur tres islanan.


text:
Quency, nos tambe ta hanja jammer ku bo no tabata tey, pero nos a hanja bo afzegging prome ku e fiesta.
Tin masha hopi famia ku tin facebook, y mi a weta basta potret di fiesta subi facebook.
Mi no sa precies kiko ta un facebook account di famia. Mi tin hopi famia di add as friend.
E hecho ku tur hende ta papia di next family day ta pone mi sinti bon, pasobra mi ta hanja e gevoel ku nan k'e sigui topa.
Pa motibo ku e programa a loop uit , mi mester a kansela e slideshow riba big screen, pero mi a traha e album riba internet y mi ta mandando e link di e album pa bosonan.
Mi tin ku hanja tur potret di fiesta serka e meneer di photoshoot y esey ta bai bira otro album riba internet. Ora bo wak e potret nan di e fiesta den e album riba internet, si bo bisa mi kwa bo ke lo mi por druk na samson pa bo ku ta hopi mas barata ku e 7,50 ku e famia nan a paga.Ta manera mi mes gusta hasi mi bida druk no?
Lisa a bisa ku e potret ta un obsekio pero mi ta kere ku no ta tur hende a kompronde.
Tin hende a pidi 2 anto nan a paga pa tur dos.
Awe lo mi hanja video di e fiesta. Pa duplika 1 video ta masha barata. Ora mi hanja e video tambe mi ta partisipa riba blog, ken ta interesa den un copy.
Mi ta hanja jammer ku mi no a bai ku 1 lista pa mi hanja mas gegevens di famia. Esnan ku no tin email, si mi tin nan sellular lo mi por manda hepa pa nan.pero mi ta bai traha riba e parti ey.
Un bia mas, thank you folks. Ta boso nan a yuda hasi e fiesta un exito. Boso nan tabata great. Boso nan a steek aan e banda.
Many many thanks
Love you all
Nima
Saludos mensen,
Pa kuminsa mi kier a diskulpa pa mi ausensia na e family day di djadumingu ku a pasa. Mi ta hanja jammer ku mi no por tabata presente y ta sinti ku mi a perde algu di hopi nifikashon. Bij deze mi ke partisipa ku pa e next family reunion lo mi tei presente sigur. Mi sa sigui e blog ku a wordu traha y mi kier a duna un kompliment na esun ku ta bezig hiermee paso ta via di dje mi ta keda altante di tur lokual ku ta pasa y mi a hanje echt un bon idea paso esaki ta demostra ku nos famia ta bai mee tur tur ku technologia.
Papiando di technologia mi kier a surgeri ku nos por traha tambe un facebook account di nos famia y asina laga tur miembro di famia bira "friend" di e facebook account aki. Esaki ta pone ku nos tur lo por volg otro aki riba y asta sinja konose otro mas mio y keda altante di kada ken den famia su progreso. Nogmaals mi ta hanja hopi jammer ku mi no por tabatatei. Kisas tin un manera ku mi por hanja e portret nan mira?
Mi ta desea tur miembro di famia un felis siman verder yena ku bendishon, amor y salu pa asina nos tur lo por ta presente pa e next family reunion.
Mi ta keda te aki.
Saludos,
Quincy Lopez
Ayera tabata dushi.
Awor mi ta lamentá ku mi no a yama yu di e prima i primunan unu pa unu dilanti pa sera konosí.
Tin yen kara ku mi a wak, pero no a logra papia ku n’e.
Òf a papia ku n’e, pero no a durf di puntr’é ta yu di ken e ta.
Anto sigun e dia ta bai, e bitter ta pone ku tur kos i tur hende ta bira gezellig i no ta importá mas
Ken ta ken, paso after all nos tur ta famia......................tòch?
Pero e próksimo bes, lo mi hasié diferente si.
E próksimo bes, hasta e yu di e aktuprimu i aktuprimanan nos lo yama dilanti pa sera konosi ku e one big happy family.
Gr.
Si bo tambe ke konta bo eksperensia, manda mi (Nima) un mail i mi lo soru pa pone bo reakshon riba e blogg.
Salu2
Nima
Mi ta hopi kontentu, mi a gosa un bòl
Mi ta mas kontentu ainda, di por a honra e tanta nan.
Divinia tabata master, y e banda tabata kampion.
Haletje ku Shanty a hasi un bon trabou.
Gia tambe a kordiná bon ku su shòrt chikí.
Mi kier yama Gia danki pa su “gift away” nan.
Dado momento e fotógrafo a manera kor’é kabes di gai.
E lugá tabata yen di Paparazi, anto dado momento nan a bai para dilanti di e fotógrafo ofisial.
E fotógrafo ta un mener amabel ku mi por rekomendá tur hende.
Hopi kreativo, e hende nan tabata ku e t Shirt.
Hòfi tabata yen baby, peuter, kleuter, tiener, y esnan di mas edat, y nan tur a forma “One Big Happy Family”.
Esnan ku problema ku salú a disidí, ku nan no ta keda afó. Hopi great.
Esnan na Hulanda tambe tabata pendiente, love you all folks
Mi no sa kon e kuminda nan, ni e snacks nan ni bolo tabata smak.
E emoshon nan a yena mi stoma.
Ta e bitter nan so mi sa kon nan tabata smak
Segun ami, ku mi a balia zumba bon, pero kisas e video lo bisa mi otro kos.
2 hende a zeg af delantá, anto ayera mes ta 3 hende no a bini Victor, Hensley y Laika.
Mi a haña hopi jammer di Victor, pasobra tur hende tabata ke konosé.
E slide show riba big screen a kai afó, pasobra e photoshoot a kaba den kareda di 2 or,
anto mi mester a sigui ku “Bomba band”, pero mi ta bai traha un álbum riba website ku e pics nan pa famia so wak.
Despues mi por pasa nan riba cd pa esnan ku no tin akseso na Internet
E ayudante nan a traha duru, mi ta hopi agradesido na nan.
Aki ratu mi ta bini bek, ta hopi kos a pasa, mi no a kaba di pone nan riba un rij, den mi mente ainda.
To be continued..................
Salu2
Wèlkòm na Lala i Mon Amour ku a yega ayera tardi Kòrsou.
Esnan ku ta bai Zumba lo por wak nan for di djabièrnè awor.
Ku eksepshon di E-3, tur e rumannan Willems lo ta presente djadumingu awor.
Pero E-3 lo tei tur tur ku nos den su pensamentu.
E fecha di e próksimo familyday mester wòrdu fiha mas lihé posibel, ya tur esnan den eksterior por tene kuenta ku e fecha. Kisas pa aki 2 aña ya tur hende ta spar nan sèn.
Pero e idea di Verna pa bai buska nos famianan na Boneiru i Venezuela tambe ta hopi great. Tur hende por spar pa topa otro p.e. na Boneiru. Mester wak kon fiho e tantanan ta riba pia……….anto ta buska un lokalidat (no nesesariamente un hotèl) pa keda.
Kòrda ku Polar ta di Venezuela e ta bini…………….
Felis Dia pa boso tur.
Enigma
Djaweps 14 di òktober 2010.
Falta apénas 4 dia pa Jenny I Lala yega Kòrsou (18/10).
Falta 8 dia pa nos ensayo di Zumba (22/10)
E training di Zumba ta na Chuchubi room, SOV Asiento, Rustenburgh.
Orario di 6 pa 7 di anochi.
Esnan ku no hal partisipá na training no ta nada. Pero ta for di aki e ambiente ta bai kuminsá…
Tur hende por partisipá djadumingu trankil, si bo bai links na lugá di rèks, no ta problema.
Ta bai pa e fun!
Falta 10 dia pa nos Familiday (24/10).
Tur hende ku no a haña nan T-shirt ainda por yama Nima na Tel: 462-8337 of Cel: 567-1332, traha un afsprak pa tuma bo shirt.
Ya Gia a manda drecha su Shirt kaba, Hale su shimis ta kasi kla……….
Si bo topa un famia di nos ku no tin Internèt i no ta na altura di e akontesimentunan, mi ke sugerí boso pa tenenan altanto.
Salu2
Save the date pa Zumba training
Dia 22 di òktober 2010
Ora: 6or di atardi
Lugá: Asiento, Rustenburgh
Tur hende ku tin gana di train, kima algun kaloria òf simplemente baila malu pasa bon ta bon bini. Muchanan tambe ta bon bini.
Hoe meer zielen hoe meer vreugd.
Enigmas kon ta bai? Mi ta ripara ku bosnan ta full bezig ku e preparashonnan.
Por si akaso bosnan pone un fecha for di e aña aki pa e siguiente “familiefeest”,
ya ami y e otronan tambe por pidi vakantie e temporada ey otro anja.
Si mi bini mi tambe por yuda den bar ku partimentu di bebida no-alkoholiko,pasobra ma komprondé ku Raimy
ku Gibi tur 2 ta alèrgiko na limonada y frisdrank.
Lo tabata great pa bosnan hinka PATA PATA di Miriam Makeba den e repertorio di ZUMBA.
Di e manera ei bosnan por balia PATA PATA plùs bebe PATA PATA (burachi).
Lo mi keda pendiente di e último akontesimentunan.
Blessings.
Shhhhhhhhhhhhh
Nima a bin riba e idea pa hasi un entrega di regalo na e 3 tantanan.
Popo, Do i Mai Petra.
Ela skohe e 3 nietu/bisañetu pa hasi entrega di e regalonan;
SHANTI BURLESON
JUSTIN WILLEMS
ALLYANNE LOPEZ
From: Rudsel L [mailto:rudselrl@hotmail.com]
Sent: Friday, September 17, 2010 8:27 AM
Check this out!
http://www.houseofnames.com/xq/asp.fc/qx/britt-family-crest.htm
Briteños,
Tin posibilidat pa pone boso komentario riba e http://www.bloggers.nl/enigma2410/,
meskos ku facebook
Te abou di e bloke di kada teksto pone pa Nima/Lisa bo ta mira.
bou di Post Comment bo por klik pa pone bo komentario.
0 Comments ta bira 1 Comments.
Briteños bon dia,
Dia 2410 lo tin un photoshoot entre 10.00am – 12.00pm.
Esaki ta enserá ku na yegada tur hende/famia por pasa na e huki/mesa di e fotógrafo
Pa inmortalisá e dia aki. Promé ku boso bai kas atardi, boso lo risibí boso potrèt komo rekuerdo di e Britt’s Family Reunion Day. Esaki ta opsekio di mi kumpleaño.
Nos lo sòru pa e fotógrafo haña un lista di tur invitado.
Tambe nos a pidi e fotógrafo pa saka algun “groepsfoto” manera por ehèmpel;
-E 3 rumannan; Popo, Mai Petra I Do.
-Popo I su yunan
-Mai Petra I su yunan
-Do I su yunan
-Tambe nos lo wak 3 I 4 generashon den mesun taki di famia
-Nietunan di Popo, esnan di Mai Petra I esnan di Do.
Etc.
Nos lo apresiá si tur persona yega den e orario di e Photoshoot. I nos lo apresiá inmensamente boso koperashon pa bai saka e potrèt. (Promé ku e biternan kuminsá kore)
Potrèt Priva
Nos a palabra ku e fotógrafo e posibilidat pa si boso tin interes pa saka mas potrèt di boso I boso famia, otro for di ku nos a akordá ku e fotógrafo adelantá, boso lo por hasi esaki kontra pago.
E potrètnan adishonal lo sali
4 x 6 Naf. 5,-- pa potrèt.
7 x 5 Naf. 7,50 pa potrèt.
8 x 10 Naf. 10.- pa potrèt.


text:
Compartir tu Busqueda
Videos Relacionados
Marco Antonio Solis, Mi Eterno Amor Secreto, Festival de Viña 2005
Mi eterno amor secreto - Marco Antonio Solis
Mi Eterno Amor Secreto (En Vivo Desde Buenos Aires)
MARCO ANTONIO SOLIS MIX ROMANTICO
Mi eterno amor secreto.Marco Antonio Solis
Marco Antonio Solis - Mi Eterno Amore Secreto(subt. romana)
Escucha y Descarga la mejor Musica de Marco Antonio Solis Mi Eterno Amor Secreto mp3 Gratis en Linea, Musica Marco Antonio Solis Mi Eterno Amor Secreto MP3 Online Free
Download Marco Antonio Solis Mi Eterno Amor Secreto xd, atau dengar mp3 Marco Antonio Solis Mi Eterno Amor Secreto online sebelum download mp3 tersebut. (Marco Antonio Solis Mi Eterno Amor Secreto.mp3) Marco Antonio Solis Mi Eterno Amor Secreto download, Marco Antonio Solis Mi Eterno Amor Secreto mp3 percuma, carian Marco Antonio Solis Mi Eterno Amor Secreto mp3 download, Marco Antonio Solis Mi Eterno Amor Secreto music download, free mp3 Marco Antonio Solis Mi Eterno Amor Secreto.


text:
Idioma artifisial
Un idioma artifisial ta un idioma ku un hende òf grupo a krea intenshonalmente. Otro nòmber pa tal lenga ta "konlenga" (un kombinashon di "konstruí" i "lenga" manera "conlang" na ingles).
Ehempel di mas famoso ta Esperanto. Señor Ludwig Zamenhof (1859-1917) a krea Esperanto pa fasilitá komunikashon internashonal.
Un otro ehempel famoso ta Klingon. Lingwista Marc Okrand a krea idioma Klingon pa un pelikula di "Star Trek." Outor J.R.R. Tolkien tambe krea idiomanan pa añadi elemento di realismo na kultura imaginario.
Lingwistanan okashonalmente krea idioma sintétiko chikitu ku karakterístika selektá pa studia e proseso di siñamentu di idioma.
Ademas e kreashon di konlenganan ta un hòbi pa algun hende.


text:
Aruba ta den gara di un crisis tras di otro. Apenas 9 luna pasa pueblo di Aruba a bai urnanan electoral, den cual partido AVP a haya un sosten grandi di pueblo di Aruba. E slogan “bon trabou, ainda falta” a resumi e promesanan di partido AVP, promesanan cu awe ta resulta di ta falso.
Den apenas 9 luna e “bon trabou” a transforma den “crisis”, y e “ainda falta” a transforma den “medidanan” cruel contra pueblo.
Durante campaña electoral Mike Eman a sa di gana confiansa di pueblo atraves di manipulacion. Mike Eman a conbense e gran mayoria cu el’a hasi un bon trabou, pero awor e realidad ta bati na porta: hamas den historia di nos pais un gobierno a goberna asina malo! Un mal gobernacion cu awe a resulta den e hecho historico cu Gobernador di Aruba no kier firma e preuspuesto.
Mike Eman ta ‘spoorloos’
Y den tur e esaki, unda Mike Eman ta? Desde diabierna cu rumornan persistene a cuminsa cu Gobernador a nenga di firma e presupuesto, Mike Eman ta ‘spoorloos’.
Reunion den Parlamento dialuna mainta pa trata e presupuesto di Raad van Advies mester a wordo cancela na ultimo momento, pasobra prome minister Mike Eman diripiente no ta disponible pa defende e presupuesto ey.
Rueda di prensa semanal di gobierno diripiente a wordo cancela pasobra Mike Eman no ta disponible pa duna cara na pueblo tampoco.
Pesey e pregunta ta: unda Mike Eman ta? Dicon e lider di e pais aki no ta duna cara na pueblo den e crisis financiero y constitucional mas grandi cu nos pais a conose?
“Mi ta reta Mike Eman pa e duna cara na pueblo, pa e splica pueblo kiko el’a hasi cu nos pais, pa e splica pueblo kiko ta pasando y pakiko Gobernador a nenga di firma e presupuesto? Dicon minister di finansas a biaha repentinamente pa Hulanda? Kiko ta bai pasa awor cu Gobernador a nenga pa firma e presupuesto?
Esakinan ta apenas algun di e preguntanan cu ta biba den comunidad, por cierto un comunidad cu awe tin berguensa di e gobernacion aki, preguntanan cu Mike Eman como lider di e pais aki, no por sigi sconde y kere cu e por keda sin contesta”, segun lider di MEP Evelyn Wever-Croes


text: Diaranson anochi a tuma lugar un candeloso encuentro di futbol den CDGPT entre RCA y Britannia pa por saka afor cual ekipo lo bira campeon di Aruba. Un empate lo tabata suficiente pa Britannia titula campeon ya cu e prome partido a wordo gana 2-1 pa Britannia. Pero RCA a bini por la goma pa bai cu e victoria di 2-1 y asina un tercer wega lo tuma lugar dia 21 di juni pa 8′or pm den CDGPT. Te na di 70 minut di wega cos tabata pinta bon pa Britannia hibando un ventaha di 1-0. RCA a haci tur posible pa bai cu un victoria, loke nan mester tambe. Britannia ta bai ariba 1-0 ora cu John Luggay ta ricibi pase di Sebastian Montoya y ta anota. RCA no por cai afo asina facil y ta cuminsa preshona pa hanja un penalty na di 70 minut pa Escalona empata 1-1. Un rato despues otro penalty na fabor di RCA pa Jean Luc Bergen manda RCA ariba 2-1. Despues Britannia tabata forsa asina tanto pa trata na logra un empate. Hasta keeper Dania di Britannia a jega gol di RCA cu nos ta a hanja 2 keeper den un solo gol. Un publico acceptable a presencia e wega. Varios carchi cora a cai pa sinta e wega di diasabra awor. Un partido bon dirigi pa De Lecca, y cu a wordo bon asisti.


text:
Nevada
Nevada ta un estado situa den e region west i suitwest di e Estadonan Uni di Merka. Nevada tambe ta un parti di e Estadonan Montañoso. E kapital ta Carson City anto e siudad di mas grandu ta Las Vegas. E estado su bijnaam ta e Estado di Plata (Silver State), dor di e kantidat grandi di deposito di Plata ku a wordu diskubri i ta wordu mina aya. "Estado di Sagebush" (Sagebush State) anto "E estado nasi na Batalla" " (Battle Born State) ta su nombernan alternativo. Na 1864, Nevada a bira e di 36 estado pa drenta e union, anto e frase and the phrase Battle Born riba e bandera di e estado ta mustra e esado su drentamentu na e banda di e union durante e Guera Sivil Merikano.


text:
Na Guatemala:
ORANJESTAD (AAN): E team di Big League a logra yega na di tres lugar den e Campeonato Latino Americano na Guatemala, y na nan yegada na Aruba a ser ricibi pa Miss Teen SeNd Production, Kiarah Salazar.
E muchanan di Aruba a duna un bon prestacion riba tereno. E team di Venezuela a bira campeon, y Guatemala mes a keda na di dos lugar.
ORANJESTAD (AAN): Den fin di siman a tuma lugar na Curaçao, e Campeonato ABCS internacional pa hobennan di futbol U-11.
E team di Aruba, bao liderato di Buchi ‘Panama’ Rasmijn y demas coaches, incluyendo Naiks Rasmijn, a sa di duna bon guia, y asina e hobennan di Aruba a bin cu e titulo di Sub Campeon di “Torneo Kopa Internacional Jo Mathilda”. E ultimo wega a ser hunga na tereno di SV Vesta na Santa Maria.
Diadomingo anochi nan a yega bek, y aki por mira momento cu e team a yega feliz y contento na Aeropuerto. Pabien na tur coaches, lider, y mayornan cu a viaha cu nan.
ORANJESTAD(AAN)– Fin di siman a biaha tambe pa Corsow e equipo di Aruba pa participa den e Campeonato Latino Regional di baseball Intermedia (11 pa 13 aña).
Di e equipo aki ta spera di haya resultado awe pa sa tocante nan participacion den e torneo te awor. E torneo ta caba dia 6 di juli.
ORANJESTAD (AAN): “Nos no ta den accion, nos ta djis trahando nos oranan manera mester ta”, asina un empleado di Inmigracion na Aeropuerto a splica den fin di siman.
Esaki relaciona cu filanan largo y scarcedad di trahado pa atende turistanan saliendo of yegando nos isla. Ta parse cu e decision di Gobierno pa corta den overtime tin su repercucion pa cu funcionamento di e departamento.
Cu falta di fondo den presupuesto di overtime y pa cumpra “bon” di cuminda pa e trahadonan, a opta pa no paga “overtime” den e ultimo salario di trahadonan na luna di juni ultimo.
Presidente di Parlamento Marisol Lopez Tromp:
ORANJESTAD (AAN): Na final di e reunion di tratamento di presupuesto, presidente di parlamento drs Marisol Lopez Tromp a duna un comentario unda cu el a bai riba e nivel y conducta den sala di parlamento. Lopez Tromp a trece dilanti cu e ta haya hopi comentario di hobennan riba e comportacion di parlamentarionan den sala di parlamento unda cu ta grita duro den sala, ta papia ora cu no ta nan turno, ta insulta otro, groseria y palabranan insultativo contra otro parlamentarionan y presidente di parlamento. Lopez Tromp no ta mira e motibo pa papia di e forma aki den parlamento.
Si wak e profesion di esnan cu ta comporta nan mes asina, manera abogado, empleado di MOT of otro funcionnan representativo den comunidad, bo lo spera un comportacion riba un nivel mas eleva y bo ta spera cu e hendenan aki lo sa con pa hiba un reunion efectivo y profesional.
Si diahuebs no paga overtime di trahadornan
ORANJESTAD(AAN)– Sin overtime no por maneha Imigracion si mira cifranan so pero e realidad ta mustra otro mirando e situacion di trabao.
Pa loke ta e realidad financiero, ora cu a bin cambio den maneho, Rudy Kelly a baha cu pensioen y Gerald Fingal a asumi e puesto di director, a bin topa cu Inmigracion sin presupuesto traha pa aña 2014.
Departamento di Finansa di Gobierno a “asumi” e suma pa overtime, cu un reduccion substancial, mescos tambe pa e “overtime meal vouchers”, esta bon di cuminda pa esunnan cu traha overtime.
ORANJESTAD (AAN): Diadomingo mainta presencia di polis a wordo pidi na Taco Bell Sasaki. E prome informe tabata papia di hopi destruccion den e negoshi. Ora polis a yega a resulta cu ta un caso di ladronicia cu basta daño cometi riba e negoshi tambe.
Via e bentana di Drive Thru e ladronnan a drenta despues di kibra esaki. A reboltea den e negoshi unda a kere cu lo tin placa. E caha usa pa pone placa di benta di dia a disparce. Tambe e ladronnan a bai cu parti di cashregister cu ta pone placa. Di tres diferente caha di placa a coba.
Polis a tuma declaracion. Por a tende cu e alarma no a wordo activa den oranan di anochi despues cu a sera e restaurant. Esun cu mester a haci esaki sea a lubida of e no a activa. Ta mainta nan a bin topa cu e sorpresa.
Polisnan a avisa cuerpo tecnico pa presenta na e sitio. Esnan cu ta maneha e restaurant a pidi polis pa porfabor e personal di cuerpo tecnico yega rapido. E motibo di e peticion aki tin di haber cu e ultimo ladronicia cu a tuma lugar cu a dura cuater ora pa cuerpo tecnico yega pa investiga. Esaki ta stroba nan benta.
Esnan encarga cu e negoshi a bisa mesora cu si cuerpo tecnico tarda un ora nan lo ruim op y habri e restaurant. No ta conoci si tin camara di seguridad pa graba.
ORANJESTAD (AAN): Dos auto a dal frontal den otro diasabra anochi alrededor di 9:52pm na Savaneta, na altura di Ice Berg. E impacto tabata asina fuerte cu tabatin 5 herido envolvi, di cual 2 di nan a keda pega den auto pa cual a nota presencia di Polis, Cuerpo di Rescate di Bombero y Ambulance na e sitio.
“Summer Courses, mas mihor y mas grandi cu nunca!”
ORANJESTAD (AAN): Pa di cuater aña consecutivo, Fundacion Parlamento Hubenil Aruba ta presenta un di nan proyectonan mas grandi y importante, ‘Summer Courses 2014’. Un proyecto cu tabata iniciativa di e minister hubenil di Educacion di aña 2010, awor ta uno di e proyectonan clave pa e fundacion.
Pa solamente awg. 15,= pa tur tres dia, abo lo por participa den e Summer Courses 2014 cual lo tuma lugar riba e dianan 08, 09 y 10 Juli 2014 di 8or di mainta pa 1or di atardi na e Auditorium di Colegio E.P.I. Aña pa aña e comision organisador cual ta varia den e miembronan di Parlamento Hubenil ta traha sumamente duro pa presenta un proyecto di alto nivel y di calidad y siguramente e aña aki esaki no lo ta un excepcion.
Awe Dialuna ta ultimo dia pa paga di tres cuartal
ORANJESTAD(AAN): Den un entrevista cu Meverly Romano, vocero di Servicio di Impuesto, el a informa cu pa awe Dialuna e di tres kwartaal di e belasting di auto pa 2014 mester ta paga.
Esaki ta nifica cu awo cu e fecha ta venciendo no mester straña ningun persona cu bay paga e impuesto aki, haya su mes den un fila basta largo.
Departamento di Impuesto tin registra 65.171 vehiculo registra di cual 93% a cumpli cu nan pago manera ley ta exigi. E 7 porciento cu no a cumpli cu nan pago aki ta 4840 cliente, di cual 1526 cliente no a paga nada pa 2014 ainda, pues ni e prome kwartaal.
Pa e di tres kwartaal cu ta venciendo, tin 16.965 cliente cu mester realisa nan pago pa dialuna, 30 di juni, cual ta worde considera toch un cantidad basta grandi.
ORANJESTAD (AAN): Diahuebs mainta Minister Otmar Oduber tabatin un reunion cu Katharine Monahan, Market Vice President di The Ritz Carlton. Mester bisa cu e reunion a bay den hopi bon ambiente unda cu e mandatario y e ehecutivo di e cadena di hotel a intercambia di opinion riba diferente punto.
Un di e puntonan principal riba cual a conversa ta e importancia di por conta cu un Ritz Carlton na Aruba, cual ta contribui na eleva e calidad di e producto cu nos ta ofrece na nos bishitantenan.
El a wordo aproba unaninamente:
ORANJESTAD (AAN) – Parlamentario mr. Andin Bikker, a señala den conferencia semanal di prensa, cu durante e tratamento di presupuesto 2014 fraccion di PDR a presenta un mocion historico, cu ta un di e prome pasonan pa un economia nobo di nos pais.
Diferente gobierno a papia di dje pero no a logra y PDR a dicidi pa bin cu un mocion y duna un aporte positivo den e direccion aki.
E parlamentario a duna un splicacion tocante kico e mocion aki ta encera. Esaki ta cu dentro di cuater luna, gobierno mester presenta un plan na Parlamento den cual nan ta describi cual ta e tratadonan fiscal di belasting internacion, y tambe di comercio cu nos pais lo bay concentra durante e proximo dos añanan aki.
ORANJESTAD (AAN) – Pa e siguiente aña escolar, ora cu tin algun actividad escolar of deportivo, pa cual mester recauda fondo y ta pone e muchanan sali afo bende rifa, hopi mucha no ta bay haci esaki mas.
Asina nos redaccion a haya sa di un mayor, cu a trece e tema aki cerca nos. Ta tristo di mira e muchanan para dilanti porta di un of otro supermercado pa ofrece e rifa y tende mas tanto “awor aki no…” cu nan por bende algo.
Masha tiki hende ta cumpra ora e rifa ta costa cinco florin, si e ta diez florin of mas, bon por ta cu nan no ta bende ni un ticket mes!


text:
DEN HAAG/Hulanda – Parlamentario pa MFK, Amerigo Thodé, a lansa krítikanan fuerte na Den Haag kontra di funshonamentu di Ministerio Públiko (OM) na Kòrsou. Thodé a hasi esaki durante e konferensha interparlamentario di Reino (IPKO) ku a tuma lugá e siman aki na Hulanda.
E miembro di parlamento ta haña ku OM ta hungando polítika den e eskoho di personanan ku ta wòrdu pèrsiguí. E delegashon parlamentario di Kòrsou a distansia su mes for di e deklarashonnan di Thodé. Segun e frakshon di PAIS, Thodé ta papia pa su propio kuenta.
Manera ta konosí resientemente e lider polítiko di MFK, Gerrit Schotte, a keda detené riba sospecho di falsifikashon di dokumento i labamentu di plaka.


text:
DEN HAAG/Hulanda – Estadístikanan di ‘Dienst Uitvoering Onderwijs, (DUO) ta indiká ku un gran mayoria di èks-studiante prosedente di e parti karibeño di Rèino no por òf no ta paga nan amortisashon (‘aflossing’) na e instansha aki na tempu. Relashoná ku esaki un komishon konhuntu di e kuater delegashonnan ku ta tumando parti na e Deliberashon Interparlamentario di Rèino (IPKO) ta okupando nan mes ku e problemátika aki.
Ya kaba e delegashon di Kòrsou a hasi entrega di e rapòrt ‘Schuldenproblematiek’, ku ta abarká konklushonnan, rekomendashonnan i puntonan di akshon ku pais Kòrsou ta trahando riba dje, na e otro delegashonnan ku ta patisipando na IPKO.
Parlamentarionan kurasoleño Zita Jesus-Leito i Elmer Wilsoe (lider di e delegashon di Kòrsou) ta di opinion ku ta transendental pa a presentá e dokumento en kuestion tambe na e komishon fiho di Enseñansa, Kultura i Siensia di parlamento Ulandes. Esaki ku e meta p’e rapòrt aki keda tresé bou di atenshon di minister di Enseñansa, Kultura i Siensia di Ulanda, Jet Bussemaker.
E entrega di rapòrt aki a tuma lugá riba dia 4 di yüni último. Presidente di e komishon fiho, Agnes Wolbert, a primintí di lo trata e rapòrt aki di forma integral huntu ku e otro rekomendashonnan ku sali for di e deliberashonnan durante IPKO.


text:
WILLEMSTAD – Debí na e ousensia di insentivo, e aerolíña Insel Air a disidí pa redusí e montante di buelo riba e ruta di Kòrsou pa Caracas ku dos vuelo.
Esaki, Notisia 360 a verifiká fo’i fuentenan konfiabel. En kambio, Insel Air a añadí dos buelo riba e ruta Aruba – Caracas. Esaki tin komo konsekuensia ku Kòrsou ta pèrdè 15.000 turista pa aña segun nos fuente.
Curaçao Airport Partners (CAP) i Curaçao Airport Holding (CAH) ta ninga di aprobá e petishon pa un insentivo di Insel Air. Gobièrnu di Aruba si a konfirma di ta dispuesto pa koopera ku un insentivo. Ayera, direktor Edward Heerenveen, a deklará na Notisia 360, ku e sa ku aerolíñanan estranhero si ta risibí insentivo di CAP i CAH, maske ku esakinan ta trese ménos turista. Akinan Heerenveen ta referí na un insentivo di sinku mion florin ku e aerolíña Aleman Air Berlin a risibi. Esaki pa trese aproksimadamente 12.000 mil turista pa aña. Kemen hasta menos ku Inselair riba e ruta di Caracas.
Inselair tin aproksimadamente un 80 miyon dollar na bolivar deposita riba kuentanan di banko na Venezuela sin por hanja kambio di dollar pa por transferi e sen.


text:
WILLEMSTAD – Willemstad – Gobièrnu di Kòrsou den kuadro di Dia di Tata, ta duna rekonosementu na tur tata di Kòrsou. Djadumingu 15 di yüni próksimo ofisialmente Kòrsou ta selebrá
Tag "dia di tata"
- Playoff Beisbòl AA ta ranka sali dia 16 di ougùstùs próksimo »
- (VIDEO) Eliminatoria Mundial U-20 aki na Kòrsou den Stadion Ergilio Hato »
- Nicolas Maduro: Aruba tin nos diplomátiko sekuestrá »
- Detenshon Jamaloodin prolongá »
- UPDATE – ARMA DI KANDELA »
- Kontinuashon di 3 edishon di Ronde Klip Shootout 2014 i Real Street Legal »
- Minister Ben Whiteman a duna update di hòspital nobo »
- Minister Ben Whiteman tokante kimamentu di sushi na Seru Papaya »
- Polis a tira hòmber den barika »
- All Star League ku Homerun Derby i All Star Game »
Willemstad – “Asociación de Dominicanos Unidos en Curazao “(ADUC) ta invitá komunidat di Kòrsou i kolonia dominikano pa bin selebrá den un atardi festivo dia di tata dominikano na Kòrsou. Den
WILLEMSTAD- Mañan Djabièrnè Dupont tei presentá un anochi di tatanan soltero ku presentashon di Classic XD. Esaki ta spesial pa tata nan habri nan fin di siman i kuminsá selebrá
Willemstad – E selebrashon di dia di tata djadumingu awor lo tin un toke spesial ora ku na Hòfi Bill
WILLEMSTAD – En konekshon ku dia di tata, Nautilus, Infinity Beach Club i Cru Steak House & Wine Bar ta
WILLEMSTAD – En konekshon ku Dia di Tata Carnaval Casino ta duna tur tata e oportunidat di gana premionan fabuloso


text:
Aruba
E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Aruba ta un isla cu geograficamente ta keda den e parti mas zuid di e laman Caribe. E ta situa 27 km noord di e Peninsula di Paraguana, Estado Falcon, Venezuela. E islanan Aruba, Bonaire y Curaçao, tur tres situa dilanti di e costa noord di Sur-America. E islanan tambe ta conoci como Islanan ABC. Aruba ta un pais cu como pais-miembro ta forma parti di e Reino Hulandes como un partner, hunto cu Antia Hulandes y Hulanda como un pais autonomo, difini den Status Aparte cu ta na vigor desde 1 di januari 1986. Prome cu 1 di januari 1986 Aruba aforma parti di e pais Antia Hulandes, cu te cu e tempo ey tabata consisti di e seis islanan Aruba, Bonaire, Curaçao, Saba, Sint Eustatius y Sint Maarten. Riba 10 di october 2010 e pais Antia Hulandes a wordo desolvi y Curaçao cu Sint Maarten a haña mescos cu Aruba un Status Aparte. Bonaire, Saba y Sint Eustatius, e asina yama 'Islanan BES" a haña e status di municipio special di Hulanda. Aruba ta culturalmente hopi liga na Curaçao y Bonaire, entre otro door cu na tur tres isla ta papia e mes un idioma, esta Papiamento.
Aruba ta un isla cu geograficamente ta keda den e parti mas zuid di e laman Caribe. E ta situa 27 km noord di e Peninsula di Paraguana, Estado Falcon, Venezuela. E islanan Aruba, Bonaire y Curaçao, tur tres situa dilanti di e costa noord di Sur-America. E islanan tambe ta conoci como Islanan ABC. Aruba ta un pais cu como pais-miembro ta forma parti di e Reino Hulandes como un partner, hunto cu Antia Hulandes y Hulanda como un pais autonomo, difini den Status Aparte cu ta na vigor desde 1 di januari 1986. Prome cu 1 di januari 1986 Aruba aforma parti di e pais Antia Hulandes, cu te cu e tempo ey tabata consisti di e seis islanan Aruba, Bonaire, Curaçao, Saba, Sint Eustatius y Sint Maarten. Riba 10 di october 2010 e pais Antia Hulandes a wordo desolvi y Curaçao cu Sint Maarten a haña mescos cu Aruba un Status Aparte. Bonaire, Saba y Sint Eustatius, e asina yama 'Islanan BES" a haña e status di municipio special di Hulanda. Aruba ta culturalmente hopi liga na Curaçao y Bonaire, entre otro door cu na tur tres isla ta papia e mes un idioma, esta Papiamento.
This is an excerpt from the article Aruba from the Wikipedia free encyclopedia. A list of authors is available at Wikipedia.


text:
Afro-Merikano
Afro-amerikano o afromerikano ta desendiente di Afrikanonan k'e Oropeano nan a hiba Merka entre 1619-1808 pa traha komo katibu.Despues di sklabitut a bini emigrantenan di islanan den Karibe y di paisnan Sentral Amerika.Afro-merikano nan ta forma e grupo étniko di mas grandi despues dje kolonialista y emigrantenan oropeano.E prome katibunan Afrikano ku a yega Merka na aña 1619 a establesé na Jamestown,Virginia.Despues k'e prome kolonialistanan a muri di kondishon malu den tempu ei a bini hopi mas katibu foi Afrika pa hasi trabounan pisa.E katibunan ku bini prome tabata traha huntu ku inglesnan pober riba plantashinan.Tabatin katibunan ku a traha pa nan libertat y a kuminsa nan mes plantashi y tabata planta y kria bestia y tabatin moda pa mantené nan famianan.Entre 1640-1650 tabatin famianan afrikano ku a kompra nan Libertat y tabata doño plantashi y tabatin plaka y tabata haya nan mes iqual k'e kolonialistanan oropeano,e grupo di katibunan liber no tabata grandi ku nan por a para riba nan mes pia,pero mayoria dje katibunan den sùit mester a traha duru bou di kondishon malu y mester soportá hopi kos na man di nan doñonan.E prome kongregashon afro-merikano a kuminsa na fin di siglo 1700 di religion organisa misa den siudatnan di nort y sùit "Great Awakening" (konsientisashon).
This is an excerpt from the article Afro-Merikano from the Wikipedia free encyclopedia. A list of authors is available at Wikipedia.


text:
CAPITULO CUATER
Ken Hesucristo Ta?
Ki papel special Hesus tin?
Di unda el a bin?
Ki clase di persona e tawata?
TIN hopi hende famoso na mundo. Tin di nan ta bon conoci den nan propio comunidad, stad of pais. Otronan ta conoci rond mundo. Sinembargo, si bo djis sa nomber di un persona famoso no kiermen cu di berdad bo conoc’e. Esei no kiermen cu bo conoce detayenan di su background y con e ta realmente como persona.
2 Hende rond mundo a yega di tende algo tocante Hesucristo, maske el a biba riba tera un 2.000 aña pasa. Sinembargo, hopi hende no sa precis ta ken Hesus realmente tawata. Tin hende ta bisa cu e tawata simplemente un bon homber. Otronan ta pretende cu e no tawata nada mas cu un profeta. Tambe tin hende ta kere cu Hesus ta Dios y cu mester ador’e. Berdad mester ador’e?
3 Ta importante pa abo sa e berdad tocante Hesus. Dicon? Pasobra Bijbel ta bisa: “Esaki ta bida eterno, cu nan por conoce bo, e unico Dios berdadero, y Hesucristo, kende bo a manda.” (Huan 17:3) Si, conoce e berdad tocante Yehova Dios y Hesucristo por hiba na bida eterno den un paradijs riba tera. (Huan 14:6) Ademas, Hesus a pone e mihor ehempel pa nos den con pa biba y con pa trata otro hende. (Huan 13:34, 35) Den e prome capitulo di e buki aki, nos a considera e berdad tocante Dios. Awor laga nos analisa loke Bijbel realmente ta siña tocante Hesucristo.
E MESIAS PRIMINTI
4 Hopi tempo prome cu Hesus a nace, Bijbel a predeci binida di un persona cu Dios lo a manda como e Mesias of Cristo. Tanto e titulo “Mesias” (cu ta bin di un palabra Hebreo) como “Cristo” (cu ta bin di un palabra Griego) ta nifica “E Ungi.” Dios lo a ungi, es decir, nombra Esun priminti aki na un puesto special. Den capitulonan mas despues di e buki aki nos lo siña mas tocante e papel importante cu e Mesias ta hunga den cumplimento di e promesanan di Dios. Tambe nos lo siña tocante e bendicionnan cu Hesus por trece pa nos for di awor. Pero prome cu Hesus a nace, hopi hende sin duda tawata puntra nan mes: ‘Ken lo resulta di ta e Mesias?’
5 Den prome siglo di nos era, e disipelnan di Hesus di Nazaret tawata plenamente combenci cu Hesus tawata e Mesias priminti. (Huan 1:41) Un di su disipelnan, un homber cu yama Simon Pedro, abiertamente a bisa Hesus: “Abo ta e Cristo.” (Mateo 16:16) Pero con e disipelnan ei—y con nos—por tin sigur cu Hesus realmente ta e Mesias priminti?
6 E profetanan di Dios cu a biba prome cu Hesus, a predeci hopi detaye tocante e Mesias. E detayenan aki lo a yuda hende identific’e. Nos lo por compar’e asin’aki: Supone cu nan a pidi bo pa bai na un bushalte hopi druk of na un stacion di trein of na un aeropuerto pa busca un persona cu nunca bo a yega di topa. Lo no ta bon si un hende duna bo algun detaye di e persona? Asina tambe, pa medio di e profetanan di Bijbel, Yehova a duna un descripcion bastante detaya di loke e Mesias lo haci y loke lo e pasa aden. Cumplimento di e tantisimo profecianan aki lo a yuda personanan fiel identific’e claramente.
7 Considera djis dos ehempel. Na prome luga, mas cu 700 aña di antemano, profeta Mikeas a predeci cu Esun priminti lo a nace na Betlehem, un stad chikito den e teritorio di Huda. (Mikeas 5:2) Na unda Hesus a nace? Wel, precis den e stad ei! (Mateo 2:1, 3-9) Na di dos luga, siglonan di antemano e profecia cu tin para skirbi na Daniel 9:25 a señala precis e aña cu e Mesias mester a aparece—aña 29 di nos era.* Cumplimento di e profecianan aki y otronan mas ta duna prueba cu Hesus tawata e Mesias priminti.
8 Mas prueba cu Hesus tawata e Mesias a bira bisto casi na fin di aña 29. Esei ta e aña ora cu Hesus a bai serca Huan Bautista pa ser batisa den Riu Yordan. Yehova a priminti Huan cu lo e dun’e un señal pa asina e por a identifica e Mesias. Huan a mira e señal ei na Hesus su bautismo. Bijbel ta bisa cu esaki ta loke a sosode: “Despues di a wordo batisa, Hesus a sali mesora for di awa; y ata, e shelonan a wordo habri y el a mira e spirito di Dios baha manera un paloma y keda riba dje. Y ata, un bos for di e shelonan, bisando: ‘Esaki ta mi Yiu stima, den kende mi tin goso.’” (Mateo 3:16, 17) Despues di mira y tende loke a sosode, Huan no tawatin duda cu ta Dios a manda Hesus. (Huan 1:32-34) Na momento cu Dios a drama su spirito, of forsa activo, riba Hesus e dia ei, Hesus a bira e Mesias of Cristo, esun nombra pa ta Lider y Rei.—Isaias 55:4.
9 Cumplimento di profecia biblico y Yehova Dios su propio testimonio ta mustra bon cla cu Hesus tawata e Mesias priminti. Pero tambe Bijbel ta contesta dos otro pregunta importante tocante Hesucristo: Di unda el a bin, y ki clase di persona e tawata?
DI UNDA HESUS A BIN?
10 Bijbel ta siña cu Hesus tawata biba den shelo prome cu el a bin na tera. Mikeas a profetisa cu e Mesias lo a nace na Betlehem y tambe cu Su origen tawata “for di hopi tempo pasa.” (Mikeas 5:2) Na hopi ocasion Hesus mes a bisa cu el a biba den shelo prome cu el a nace como hende. (Huan 3:13; 6:38, 62; 17:4, 5) Como criatura spiritual den shelo, Hesus tawatin un relacion special cu Yehova.
11 Hesus ta Yehova su Yiu mas stima, y cu bon motibo. E ta ser yama “e primogenito di henter creacion”, pasobra e tawata Dios su prome creacion.# (Colosensenan 1:15) Tin un cos mas cu ta haci e Yiu aki special. E ta e “Yiu unigenito.” (Huan 3:16) Esaki ta nifica cu Hesus ta e unico crea directamente door di Dios. Tambe Hesus ta e unico cu Dios a uza ora Dios a crea tur otro cos. (Colosensenan 1:16) Anto tambe Bijbel ta yama Hesus “e Palabra.” (Huan 1:14) Esaki ta laga nos compronde cu el a papia pa Dios, sin duda entregando mensahe y instruccion na e otro yiunan di e Tata, tanto e yiunan spiritual como humano.
12 Acaso e Yiu primogenito ta igual cu Dios, manera algun hende ta kere? Esei no ta loke Bijbel ta siña. Manera nos a nota den e paragraf anterior, e Yiu a ser crea. Pues ta bisto cu e tawatin un cuminsamento, mientras cu Yehova Dios no tin cuminsamento ni fin. (Salmo 90:2) E Yiu unigenito nunca no a yega di pensa mes pa purba di ta igual cu su Tata. Bijbel ta siña bon cla cu e Tata ta mas cu e Yiu. (Huan 14:28; 1 Corintionan 11:3) Yehova so ta “Dios Todopoderoso.” (Genesis 17:1) Pues anto, e ta sin igual.%
13 Yehova y su Yiu primogenito tawatin un amistad intimo cu otro pa miles di miyones di aña, hopi prome cu creacion di e shelo yen di streya y e tera. Nan lo mester tawata stima otro masha hopi! (Huan 3:35; 14:31) E Yiu stima aki tawata mescos cu su Tata. Ta pesei Bijbel ta referi na e Yiu como “e imagen di e Dios invisibel.” (Colosensenan 1:15) Si, mescos cu un yiu humano den varios manera por parce su tata masha hopi, asina e Yiu celestial aki a refleha e cualidadnan y personalidad di su Tata.
14 Yehova su Yiu unigenito boluntariamente a bandona shelo y a bin na tera pa biba como hende. Pero kisas bo ta puntra bo mes: ‘Con por tawata posibel pa un criatura spiritual nace como hende?’ Pa logra esaki, Yehova a haci un milager. El a transferi e bida di su Yiu primogenito for di shelo te den matris di un birgen Hudiu cu tawata yama Maria. Ningun tata humano tawata envolvi den esaki. Pues Maria a duna lus na un yiu homber perfecto y a yam’e Hesus.—Lucas 1:30-35.
KI CLASE DI PERSONA HESUS TAWATA?
15 Loke Hesus a bisa y haci tempo cu e tawata riba tera ta yuda nos siña conoc’e bon. Ademas, pa medio di Hesus nos ta siña conoce Yehova mihor. Dicon ta asina? Corda cu e Yiu aki ta un refleho perfecto di su Tata. Ta pesei Hesus a bisa un di su disipelnan: “Esun cu a mira mi a mira e Tata.” (Huan 14:9) E cuater bukinan di Bijbel conoci como e Evangelionan—Mateo, Marco, Lucas y Huan—ta conta nos hopi cos tocante Hesucristo su bida, actividadnan y cualidadnan personal.
16 Hesus tawata bon conoci como “Maestro.” (Huan 1:38; 13:13) Kico el a siña hende? Su mensahe principal tawata “e evangelio di reino”, esta, e bon noticia tocante e Reino di Dios, e gobierno celestial cu lo goberna henter e tera y lo trece bendicion sin fin pa hende obediente. (Mateo 4:23) Di ken e mensahe aki tawata? Hesus mes a bisa: “Mi siñansa no ta di mi, ma di Esun cu a manda mi”, esta, Yehova. (Huan 7:16) Hesus tawata sa cu su Tata kier pa hende tende tocante e bon noticia di e Reino. Den Capitulo 8, nos lo siña mas tocante e Reino di Dios y kico lo e logra.
17 Na unda Hesus a siña hende? Tur caminda cu el a haya hende: den cunucu y tambe den stad, den pueblito, den plasa y den nan cas. Hesus no a sinta warda pa hende bin serca dje. El a bai serca nan. (Marco 6:56; Lucas 19:5, 6) Dicon Hesus a haci asina tanto esfuerso y dedica asina tanto tempo na predica y siña hende? Pasobra esei tawata loke Dios tawata kier pa e haci. Hesus semper a haci e boluntad di su Tata. (Huan 8:28, 29) Pero tawatin un motibo mas pakico el a predica. El a sinti compasion pa e multitudnan di hende cu a sali bin serca dje. (Mateo 9:35, 36) E hendenan ei a ser neglisha door di nan lidernan religioso, kendenan lo mester tawata siña nan e berdad tocante Dios y su propositonan. Hesus tawata sa cu e hendenan tawatin hopi necesidad di tende e mensahe di Reino.
18 Hesus tawata un homber di tierno cariño y cu hopi sintimento. Pesei hende a consider’e un persona bondadoso y facil pa acerca. Asta mucha a sinti nan comodo serca dje. (Marco 10:13-16) Hesus no a haci distincion di persona. El a odia corupcion y inhusticia. (Mateo 21:12, 13) Den e tempo ei, hende mohe a haya masha tiki respet y tawatin tiki privilegio, pero e si a trata nan cu dignidad. (Huan 4:9, 27) Hesus tawata realmente humilde. Na un ocasion el a laba pia di su apostelnan, un servicio cu normalmente ta un humilde cria tawata haci.
19 Hesus a mustra comprension pa e necesidadnan di otro hende. Esaki tawata specialmente bisto ora cu el a haci milager of curacion cu poder di e spirito di Dios. (Mateo 14:14) Por ehempel, un homber cu lepra a bin serca Hesus y a bisa: “Si bo kier, bo por haci mi bira limpi.” Hesus personalmente a sinti e homber aki su dolor y sufrimento. Motiva pa compasion, Hesus a saca su man y mishi cu e homber, bisando: “Mi kier, sea limpi.” Y e homber enfermo a cura! (Marco 1:40-42) Bo por imagina con e homber ei lo mester a sinti?
FIEL TE NA FIN
20 Hesus a pone e mihor ehempel di fiel obediencia na Dios. El a keda fiel na su Tata celestial bou di tur sorto di circunstancia y apesar di tur tipo di oposicion y sufrimento. Cu firmesa y exito Hesus a logra resisti Satanas su tentacionnan. (Mateo 4:1-11) Na un tempo, algun miembro di Hesus su propio famia no a pone fe den dje, y asta nan a bisa cu “su cabes no ta bon!” (Marco 3:21) Pero Hesus no a laga nan influenci’e; el a sigui haci e trabou di Dios gewoon. Apesar di insulto y maltrato, Hesus a mustra dominio propio y nunca el a purba haci daño na su opositornan.—1 Pedro 2:21-23.
21 Hesus a keda fiel te na morto, un morto cruel y doloroso na man di su enemigonan. (Filipensenan 2:8) Wak kico el a soporta riba e ultimo dia di su bida como hende. El a ser aresta, acusa door di testigonan falso, sentencia door di huesnan corupto, chercha door di multitudnan y tortura door di soldanan. Claba na un staca, el a hala su ultimo rosea y a grita: “Ta cumpli!” (Huan 19:30) Sinembargo, Hesus su Tata celestial a resusit’e na bida como un persona spiritual riba e di tres dia despues cu el a muri. (1 Pedro 3:18) Un par di siman despues, el a regresa shelo. Einan el “a sinta na man drechi di Dios” y a warda pa ricibi poder como rei.—Hebreonan 10:12, 13.
22 Kico Hesus a logra door di keda fiel te na morto? Hesus su morto de echo a habri caminda pa nos por haya bida eterno den un paradijs riba tera, na harmonia cu Yehova su proposito original. Den e siguiente capitulo nos lo considera con e morto di Hesus ta haci esei posibel.
LOKE BIJBEL TA SIÑA
- Profecia cu a cumpli y Dios su propio testimonio ta duna prueba cu Hesus ta e Mesias of Cristo.—Mateo 16:16.
- Hesus a biba den shelo como un criatura spiritual pa hopi tempo prome cu el a bin na tera.—Huan 3:13.
- Hesus tawata un maestro, un homber di tierno cariño y un ehempel di obediencia perfecto na Dios.—Mateo 9:35, 36.
* Pa un splicacion di e profecia di Daniel cu a cumpli en conexion cu Hesus, wak e Apendix.
# Bijbel ta yama Yehova un Tata pasobra e ta e Creador. (Isaias 64:8) Siendo cu ta Dios a crea Hesus, Bijbel ta yam’e Yiu di Dios. Pa mesun motibo, otro criaturanan spiritual y asta e homber Adam ta ser yama yiu di Dios.—Job 1:6; Lucas 3:38.
% Pa mas prueba cu e Yiu primogenito no ta igual cu Dios, wak e Apendix.
Pregunta di Estudio
1, 2. (a) Dicon e echo cu nos a yega di tende di un hende famoso no kiermen cu realmente nos conoc’e? (b) Ki confusion tin tocante Hesus?
3. Dicon ta importante pa abo conoce e berdad tocante Hesus?
4. Kico e titulonan “Mesias” y “Cristo” ta nifica?
5. E disipelnan di Hesus tawata plenamente combenci di kico relaciona cu ne?
6. Cu kico nos por compara e manera cu Yehova a yuda personanan fiel identifica e Mesias?
7. Menciona dos profecia cu a cumpli en conexion cu Hesus.
8, 9. Ki prueba cu Hesus tawata e Mesias a bira bisto na su bautismo?
10. Kico Bijbel ta siña tocante Hesus su existencia prome cu el a bin na tera?
11. Con Bijbel ta mustra cu Hesus ta Yehova su Yiu mas stima?
12. Con nos por sa cu e Yiu primogenito no ta igual cu Dios?
13. Kico Bijbel kiermen ora e ta referi na e Yiu como “e imagen di e Dios invisibel”?
14. Con tawata posibel pa Yehova su Yiu unigenito nace como hende?
15. Dicon nos por bisa cu pa medio di Hesus nos ta siña conoce Yehova mihor?
16. Kico tawata Hesus su mensahe principal, y di unda su siñansanan a bin?
17. Na unda Hesus a siña hende, y dicon el a haci asina tanto esfuerso pa siña hende?
18. Cua ta e cualidadnan di Hesus cu bo ta haya mas atractivo?
19. Menciona algun ehempel cu ta mustra cu Hesus a mustra comprension pa e necesidadnan di otro hende.
20, 21. Con Hesus tawata un bon ehempel di fiel obediencia na Dios?
22. Kico Hesus a logra door di keda fiel te na morto?


text:
All testimonials
Your input is important to us. Please provide your valuable feedback. Here are some testimonials from our clients:
Ami ta enjoy e chens aki, I ta pesei mi a tuma e desishon pa brasa e idea aki, partisipando aktivamente, ku produktonan MADE IN RINCON. Ta pa basta tempu mi ta resando pa asina Dios hasi posibel pa nos por di algun forma kuminsa dal e stap pa organisa nos mes i huntu ku nos produkshon lokal, ku ta asina balioso I signifikante, pa asina kuminsa piki e piedra nan ku lo sirbi di masha importansha den e fundeshi di Rincon su Komersio. Pabien, ku e inisiativa aki, I mi ta spera ku nos di Bonaire, I Rincon en partikular lo sa di apoya un intento eksitoso asina, dor di hasi akto di presensia, sea den un forma aktivo of pasivo. Lo bo por bini ku bo famia(nan), ku bo koleganan of ku esan ku kende bo ta praktika kualke tipo di deporte, of ku un grupo di hobennan di bo kongregashon, of skolnan por partisipa aktivamente tambe. IMPORTANTE TA KU BO A JEGA DI BIN. Planifika algu leuk, un momentu di kalidat huntu. Tur kos ta kuminsa kana ora nos dal e prome stap. BAN DAL E STAP PA BAI MANGASINA DI REI TUR LASTU DJASABRA DI LUNA. E simianan ku nos ta sembrando awor lo duna su frutanan den un futuro, kisas no masha lew, ora ku nos mes hendenan i nos bishitantenan por drenta Rincon, "any time", I kontra ku nos hendenan aktivamente ta presentando, den nan tiendanan, of tentnan, e diversidat grandi, e rikesa imenso, ku Rincon tin, ora ta trata di produktonan, MADE IN RINCON.
NOS POR, DEN PASADO NOS TABATA POR KU INFRASTRUKTURANAN MASHA ESKASO, I AWOR KU NOS TA DISPONE DI MAS FASILIDATNAN, E ORA EY A KEDA NA NOS MES PA LANTA PARA I KERE KU NOS TIN UN TESORO DI PRODUKTO PA OFRESE, I KUMINSA OFRESE ESAKINAN. Nos por kuminsa chikitu, pero e pensamentu su tras mester ta grandi. "THINK BIG", PASOBRA NOS TA SIRBI UN DIOS GRANDI, PA KENDE NADA NO TA IMPOSIBEL, NOS POR, DEN KRISTU-HESUS SU NOMBER. Dikon Den Kristu-Hesus Su Nomber, pasobra E a bias lo sigiente: ku separa diMI, nada boso no por hasi. Bonaire ta bendishona, laga nos kere esaki I sea gradisido i pidi Dios su giyansa den tur kos ku nos emprende, pa asina E risibi tur honra I tur E gloria.
Ku Dios su grasia I pas sea ku nos I Bonaire, den E Nomber di kristu Hesus.
Posted By: Shahaira Cicilia-Figaroa
you know me; MADE IN RINCON., Rincon-Bonaire
Posted By: Marilyn Sharpe
visiting American boaters
Posted By: Maurice en Inge Wijnand
Ben geweldig ontvangen en heb een bijzondere rondleiding gehad of wel een beleving en veel geleerd van het eiland, zijn geschiedenis en gebruiken, zelfs gedansd...
Ik wens deze organisatie en de enthousiaste mensen, heel veel succes met het doorgeven en ook behouden van hun eigen cultuur! Bon Bonito!!
Ellen
Posted By: Ellen Wilbers
Geijsteren, Limburg, Nederland
Posted By: jan en bertha van der gaag
Posted By: sinja masahara
We are handicraft person and play music for fun, vancouver, canada
magiclamp.ca
Posted By: RoosAnne den Ouden
We hebben veel geleerd over de geschiedenis van de slaven, de huizen en muziek. We hebben niet alleen veel geluisterd, maar mochten ook veel doen. Zoals een cactus tillen en muziek maken.
We werden gastvrij ontvangen en het contact was zeer prettig.

Hartelijk bedankt en we komen zeker een keer terug.

Alle kinderen van groep 4/5 en juf Fleur
Posted By: Fleur Bakker
Bedankt
Posted By: Peter Jongenelis
Nederland
Posted By: ELS EN MARIANNE BOELHOUWERS
Posted By: Grisella
Mangazina di
Posted By: Esmerij Voorneveld
Posted By: Colin Howe
Posted By: Stephanie Villalobos
Posted By: Ben Gulmon
Student from the USA


text:
Laga Nos Cuida Nos Rumannan di Edad
“Yiunan stima, nos no mester stima cu palabra of cu boca so, ma cu echo y cu sinceridad.”—1 JUAN 3:18.
1, 2. (a) Ki problemanan hopi famia ta confronta, y ki preguntanan ta surgi? (b) Con mayor- y yiunan por ta mihor prepara pa e posibel desafionan cu biehes ta trece cu ne?
TA MASHA doloroso ora nos realisa cu nos mayornan, kendenan un tempo tabata yen di vigor y independiente, no por percura pa nan mes mas. Kisas un di nan a cay kibra heup, a bira desorienta y ta cana dwaal of tin un maleza grave. Podise nos mayornan tambe ta haya masha dificil pa acepta cu nan no por ta independiente mas debi na nan salud y otro circunstancianan. (Job 14:1) Kico nos por haci pa yuda? Con nos por cuida nan?
2 Un articulo cu ta papia tocante cuido pa hende grandi ta bisa: ‘Aunke ta dificil pa papia tocante e desafionan cu biehes por trece cu ne, famianan cu ta considera e diferente opcionnan cu tin y cu ta palabra di antemano kico nan lo haci si un cierto situacion presenta ta mihor prepara.’ Nos mester realisa cu nos no por evita e desafio- y problemanan cu edad avansa ta trece cu ne. Pesey, ta masha importante pa famianan prepara di antemano. Laga nos wak con famianan por coopera na un manera amoroso cu otro pa nan por ta prepara pa tuma decisionnan dificil tocante cuido di nan mayornan.
PREPARA PA “DIANAN MALO”
3. Kico famianan lo tin cu haci ora nan mayornan di edad mester di mas yudansa? (Wak e prome plachi.)
3 Mayoria di persona di edad avansa lo haya nan confronta cu e tempo cu nan no por cuida nan mes bon mas; e ora ey, nan mester di yudansa. (Lesa Eclesiastes 12:1-7.) Ora ta asina leu, mayornan y nan yiunan adulto mester determina hunto cua ta e mihor cuido cu nan lo por afford. Ta sabi pa reuni como famia pa papia tocante e yudansa cu e mayornan tin mester, con lo duna esaki y con tur miembro di famia por coopera. Henter e famia, specialmente e mayornan, mester ta realistico y expresa nan opinion y deseonan abiertamente. Por ehempel, nan por evalua si e mayornan lo por sigui biba na cas mes si nan haya cierto yudansa. * Nan por palabra tambe kico cada miembro di famia por haci pa yuda e mayornan. (Prov. 24:6) Podise algun yiu por percura pa e cuido diario, mientras cu otronan por duna mas yudansa financiero. Tur miembro di famia mester sa kico ta su responsabilidad. Sinembargo, segun cu tempo ta pasa, un miembro su papel por cambia y nan tin cu cambia di tarea.
4. Unda miembronan di famia por haya yudansa?
4 Ora bo ta cuida bo mayornan, tuma tempo pa haya sa mas tanto posibel tocante nan problemanan cu salud. Si bo tata of mama tin un maleza cu gradualmente lo bira pio, purba di haya sa kico por pasa cu nan despues. (Prov. 1:5) Tuma contacto cu instancianan di gobierno cu ta duna servicio na personanan di edad. Busca pa sa si tin cualkier servicio cu por haci bo trabou mas facil of yuda mehora calidad di cuido pa bo mayornan. Bo por sinti bo malo, tristo of hasta confundi ora bo pensa so con situacion di e famia lo cambia. Si ta asina, papia cu un amigo di confianza tocante bo preocupacionnan. Pero mas cu tur cos, desahoga bo curason cerca Jehova. E por duna bo e paz mental cu bo tin mester pa trata cu cualkier situacion.—Sal. 55:22; Prov. 24:10; Flp. 4:6, 7.
5. Dicon ta bon pa busca informacion adelanta tocante cuido pa hende di edad avansa?
5 Ta bon pa personanan di edad y nan famia busca informacion adelanta tocante cualkier cuido cu esnan di edad lo bay tin mester. Por ehempel, ta mas practico pa un mayor biba cerca un yiu? Of kisas e mester bay un cas di cuido of tin un otro opcion? Haciendo esaki, famianan lo ta prepara pa cualkier problema y dolor cu biehes por trece cu ne. (Sal. 90:10) Lamentablemente, hopi famia no ta plania adelanta, pesey nan ta haya nan obliga di tuma decisionnan dificil pura pura ora un problema presenta. Anto un experto a yega di bisa: “Esey ta e momento di mas malo pa tuma decision.” Ora miembronan di famia mester tuma decision den pura, e situacion por bira tenso y por surgi conflicto. Pero si nan a plania adelanta, lo ta mas facil pa adapta ora bin cambio.—Prov. 20:18.
6. Dicon ta bon pa famianan plania di antemano unda nan mayornan lo biba y ki cuido nan lo haya ora esaki ta necesario?
6 Ta normal cu nos por sinti nos incomodo pa papia cu nos mayornan tocante e necesidad di haci cambio na nan cas of tocante e posibilidad di bay biba otro caminda. Pero hopi famia a admiti cu esey a beneficia nan despues. Dicon? Pasobra ta mas facil pa nos papia di asuntonan delicado, scucha otro cu respet y plania bon prome cu problema surgi. Ora miembronan di famia ta papia cu otro den un ambiente relaha y na un manera amoroso, nan por expresa nan opinion y preferencianan libremente y nan lo ta mas uni. Hasta si e mayornan ta prefera di biba riba nan mes, ta bon pa nan papia cu nan yiunan tocante e sorto di cuido cu nan ta desea si un dia un necesidad surgi.
7, 8. Tocante kico famianan mester papia y dicon?
7 Mayornan, ora boso ta papia cu boso famia tocante e asuntonan aki, laga nan sa precies kico ta boso deseo, cuanto placa boso tin y ki clase di cuido boso ta prefera. E informacion aki por yuda nan tuma decisionnan corecto si yega un momento cu boso mes no por haci esey. Y probablemente nan lo kier cumpli cu boso deseo y haci tur loke ta na nan alcance pa boso por sigui biba riba boso mes. (Efe. 6:2-4) Por ehempel, boso ta spera pa un di boso yiunan invita boso pa bay biba cerca dje of boso ta prefera algo otro? Pero boso mester ta realistico si y reconoce cu no ta tur miembro di famia ta pensa mescos cu boso y cu ta tuma tempo pa hende ahusta nan manera di pensa.
8 Ora tin bon comunicacion y bon planeamento, nos por evita hopi dolor di cabes. (Prov. 15:22) Pesey, papia cu boso famia tocante e cuido medico cu boso ta prefera. Ora boso ta haci esey, corda papia tambe riba e puntonan menciona den e documento “Apoderacion Duradero pa Cuido Medico”, cu testigonan di Jehova ta uza. Tur hende tin derecho di haya informacion tocante e diferente tratamentonan medico cu tin y di dicidi kico nan ta acepta of rechasa. Pues, ta importante pa, di antemano, boso yena e formulario di instruccion medico aki cu ta indica kico ta boso deseonan relaciona cu cuido medico. Ta bon tambe pa boso scoge un persona di confianza como boso representante legal (si leynan di boso pais ta permiti esey) y cu por tuma e decisionnan corecto si ta necesario. Ta sabi pa tur persona envolvi tin un copia di e documentonan importante. Algun ruman di edad avansa ta warda e documento “Apoderacion Duradero pa Cuido Medico” hunto cu otro documentonan importante, manera testament, papelnan di seguro, di banco y otro documentonan legal.
CON PA TRATA CU CAMBIO
9, 10. Ki ora mayornan di edad avansa mester di mas yudansa di nan yiunan?
9 Den hopi caso, mayornan y yiunan ta prefera pa e mayornan keda cu un cierto grado di independencia si nan habilidad y limitacionnan ta permiti esey. Por ehempel, si ainda e mayornan por cushina, haci nan cas limpi, uza nan remedi y comunica cu otro hende sin ningun problema, e yiunan no tin nodo di ta envolvi den tur loke nan mayornan ta haci diariamente. Pero si, segun cu tempo ta pasa, e mayornan no por move bon mas, no por bay haci compra mas of kisas nan memoria a cuminsa bay atras, e yiunan mester tuma accion.
10 Algun di e problemanan cu biehes por trece cu ne ta: desorientacion, depresion, incontinencia (ora un hende no por wanta su orina ni su sushi), perdida di oido, bista y di memoria. Algun di e problemanan aki por ser trata, pesey ta bon pa busca yudansa medico asina cu nan surgi. Den situacionnan asina, kisas yiunan tin cu tuma iniciativa, y podise nan lo mester cuminsa atende otro asuntonan personal tambe di nan mayornan. Kisas nan tin cu papia pa nan mayornan, yuda nan cu cierto documentonan, core auto pa nan y yuda nan cu otro cosnan por estilo pa haci sigur cu nan mayornan di edad ta ricibi e mihor cuido posibel.—Prov. 3:27.
11. Kico nos por haci pa yuda mayornan di edad adapta na cambio?
11 Si bo mayornan tin algun problema cronico cu salud, kisas lo bo mester haci algun cambio na nan cas of na e cuido cu nan ta ricibi. Mas chikito e cambionan aki ta, mas facil ta pa bo mayornan adapta. Si bo ta biba leu for di bo mayornan, kisas ta suficiente si un Testigo of un bisiña pasa regularmente cerca bo mayornan y laga bo sa con ta bayendo cu nan. Kisas ta djis un hende nan mester pa cushina y haci nan cas limpi pa nan. Of podise ta algun adaptacion chikito mester haci na nan cas pa nan por move, baña y haci otro cos na un manera mas facil y safe. Pa algun persona di edad avansa por sigui biba na cas, kisas nan mester di solamente un hende cu por yuda nan cu trabou di cas. Pero si no ta safe mas pa nan sigui biba nan so, nan mester haya yudansa permanente. Sea cual sea e situacion, ta bon pa investiga ki servicionan ta disponibel den nan area. *—Lesa Proverbionan 21:5.
LOKE ALGUN RUMAN SA HACI
12, 13. Kico algun yiu adulto cu ta biba leu for di nan mayornan ta haci pa sigui honra y cuida nan mayornan?
12 Yiunan cu ta stima nan mayornan ta haci tur loke ta na nan alcance pa nan mayornan ta safe y comodo. Y ora nan sa cu nan mayornan ta hayando bon cuido, nan ta sinti nan trankil. Pero debi na otro obligacionnan, hopi yiu no ta biba den cercania di nan mayornan. Den casonan asina, algun yiu ta uza nan vakantie pa bishita nan mayornan, pa yuda cuida nan y haci trabounan cu nan mayornan no por haci mas. Algo otro cu yiunan por haci pa laga nan mayornan sa cu nan ta stima nan ta yama nan regularmente, tur dia si ta posibel, e-mail nan of manda carta pa nan.—Prov. 23:24, 25.
13 Sea cual sea e caso, nos mester plania y percura pa nos mayornan haya e mihor cuido diariamente. Si nos ta biba leu for di nan y nan ta testigo di Jehova, nos por acerca e ancianonan di nan congregacion pa conseho. Y nos no mester lubida di haci oracion tocante e asunto. (Lesa Proverbionan 11:14.) Hasta si nos mayornan no ta Testigo, nos mester cumpli cu e mandato biblico cu ta bisa pa “honra bo tata y bo mama.” (Exo. 20:12; Prov. 23:22) Ta claro cu no ta tur famia lo tuma mesun decision. Algun ta regla algun cos pa nan tata of mama bin biba hunto cu nan of mas den nan cercania. Pero, no ta tur ora esey ta posibel. Algun mayor no kier bay biba cerca niun yiu adulto y nan famia pasobra nan kier biba riba nan mes y no kier ta un peso pa nan yiunan. Algun mayor, cu tin e recursonan, kisas ta opta pa paga un hende pa cuida nan na nan mes cas.—Ecl. 7:12.
14. Ki problemanan e persona cu principalmente ta cuida e mayornan por hay’e cu ne?
14 Den hopi famia, ta parce cu e responsabilidad di cuida mayornan di edad ta cay riba un yiu so, mayoria di biaha esun cu ta biba mas cerca di e mayornan. Mescos cu tur otro hende, ta un cierto cantidad di tempo y energia e yiu aki tin. Pues, e mester sa con pa pone e necesidadnan di su propio famia y esnan di su mayornan den balansa. Ademas, su circunstancianan tambe por cambia; y e ora ey, mester evalua e asunto atrobe. Pesey, e siguiente preguntanan ta na nan luga: Tin un miembro di famia cu tin demasiado responsabilidad riba dje? E otro yiunan por yuda un poco mas? Kisas nan por tuma turno pa cuida e mayornan?
15. Con e yiu cu ta cuida su mayornan di edad por evita cu tur ora bay e ta sintie cansa?
15 Ora un mayor di edad avansa constantemente mester di yudansa, e chens ta grandi cu tur ora bay esun cu ta cuid’e ta sintie cansa. (Ecl. 4:6) Como cu nos ta stima nos mayornan, nos kier haci tur loke nos por pa cuida nan bon. Pero tin biaha esaki por bira demasiado pa un persona so. Esnan cu haya nan den un situacion asina mester ta realistico y pidi yudansa. Por ta cu djis un tiki yudansa ta evita cu mester hiba e mayornan na un cas di cuido.
16, 17. Con yiunan por sinti nan ora nan ta cuida nan mayornan di edad, y con nan por trata cu e sintimentonan aki? (Wak tambe e cuadro “Mi Ta Contento Cu Mi Por Yuda Cuida Nan.”)
16 Ta tristo pa mira con biehes ta pone nos mayornan stima sufri. Hopi biaha, esnan cu ta cuida e mayornan aki ta sinti nan tristo, angustia, frustra, rabia, culpabel y hasta amarga. Tin biaha, un mayor di edad avansa por mustra falta di aprecio of bisa cosnan cu ta haci bo dolor. Si esey sosode, bo no mester ta lihe pa sinti bo ofendi. Un experto riba tereno di salud mental a bisa cu ‘e mihor manera pa trata cu cualkier sintimento negativo, specialmente si e ta laga nos sinti nos incomodo, ta di reconoce cu nos tin e sintimento ey y no culpa nos mes pa esey.’ Papia cu bo casa, cu un otro miembro di famia of cu un amigo di confianza tocante e asunto. Combersacionnan asina por yuda bo compronde bo sintimentonan y keda balansa.
17 Por yega un tempo cu kisas no ta posibel mas pa famianan sigui cuida nan ser keri na cas. Podise nan lo tin cu hiba nan ser keri un cas di cuido. Un ruman muher cu casi tur dia tabata bishita su mama na un cas di cuido a bisa: ‘Mama tabatin mester di cuido 24 ora pa dia; nos no por a dun’e esey. E decision pa hib’e un cas di cuido no tabata facil; tabata algo masha dificil pa nos. Pero esey tabata e mihor solucion p’e, specialmente den su ultimo lunanan di bida, y el a compronde esey.’
18. Di kico personanan cu ta cuida rumannan di edad por ta sigur?
18 No tur biaha ta facil pa cuida nos mayornan di edad avansa; e responsabilidad aki por caba cu nos emocionalmente. Ademas, no tin un set di solucion cu ta resolve tur caso, pasobra cada situacion ta diferente. Pero, si nos plania bon, coopera y comunica bon cu otro y, riba tur cos, haci oracion fervientemente tocante e asunto, nos por cumpli cu nos responsabilidad di honra nos sernan keri. Haciendo esey, nos por tin e satisfaccion cu nan ta ricibiendo e cuido y atencion cu nan tin mester. (Lesa 1 Corintionan 13:4-8.) Mas importante ainda, nos lo tin paz mental y Jehova su bendicion.—Flp. 4:7.


text:
Reino Uni
E Reino Uni di Gran Britania i Irlandia komunmente konosi komo Reino Uni (U.K.) ta un pais independente ku ta keda nortwest di e kontinente di Oropa. E ta un nashon insular, riba un arkipielaho ku ta inklui Gran Bretania, anto e parti nort ost di e isla di Irlandia, ku hopi isla mas chikitu. Nort Irlandia ta e uniko parti di e Reino Uni ku tin un grens terestral. Na tur otro parte e Reino Uni ta grens ku awa, e kanal ingles anto e laman di Irlandia.
This is an excerpt from the article Reino Uni from the Wikipedia free encyclopedia. A list of authors is available at Wikipedia.


text:
Aeropuerto London Heathrow
Aeropuerto London Heathrow òf Heathrow (kódigo IATA: LHR, kódigo OACI: EGLL), situá na e parti wèst di Londres, ta e aeropuerto mas grandi di Reino Unido i di Oropa. Ku un kantidat di alrededor di 68 mion pasahero pa aña, ta hasi Heathrow un di e aeropuertonan mas drùk di mundu. Heathrow konosé un kantidat enorme di pasaheronan internashonal kual ta hasié e aeropuerto internashonal number unu di mundu. Apesar di ta surprasá su konkurenshanan den Oropa Aeropuerto Paris-Charles de Gaulle na Paris, Fransia, Aeropuerto Frankfurt am Main na Frankfurt, Alemania, Aeropuerto Madrid-Barajas na Madrid, Spaña i Aeropuerto Amsterdam-Schiphol na Amsterdam, Hulanda di ta hèndel mas pasahero pa aña, e ta esun number dos di Oropa riba tereno di moveshon aeréo tras Paris-Charles de Gaulle siguí pa Frankfurt am Main. Aeropuerto London Heathrow ta e base di British Airways kual ta hasié e hub di aviashon Oropeo mas grandi pa e aliansa aeréo Oneworld. Banda di esei e ta un hub pa BMI i Virgin Atlantic Airways
This is an excerpt from the article Aeropuerto London Heathrow from the Wikipedia free encyclopedia. A list of authors is available at Wikipedia.


text:
CARACAS/Venezuela – Minister di Finansa venezolano, Rodolfo Marco Torres, a anunsiá via di Twitter ku a paga parti di e debe ku Venezuela tin ku e aerolineanan. “A paga e debe di 2013 di e aerolineanan AeroMéxico, Insel Air, Tame Ecuador y Aruba Airlines”, asina e minister ta afirmá.
Den un otro mensahe e minister a agregá ku a paga tambe e debe di aña 2012 di e aerolineanan Avianca y Lacsa-Taca.
E ministernan venezolano Rodolfo Marco Torres di Finansa i Hebert Garcia Plaza di Transporte, a reuní awe ku representantenan di vários aerolinea internashonal riba e tópiko aki.
Fuente i Pòtrèt: El Universal